open-index/open-wikipedia-markdown huggingface dataset:
അനൂപ് മാത്യൂ തോമസ്

പ്രമുഖനായ മലയാളി വിഷ്വൽ ആർട്ടിസ്റ്റും ഫോട്ടോഗ്രാഫറുമാണ് **അനൂ­പ് മാ­ത്യു തോ­മ­സ്**(ജനനം :1977). ബാം­ഗ്ലൂർ കേ­ന്ദ്ര­മാ­ക്കി പ്ര­വർ­ത്തി­ക്കു­ന്നു.
## ജീവിതരേഖ
കോട്ടയം മാങ്ങാനം സ്വദേശിയാണ്.  മലയാള മനോരമ മേധാവി തോമസ് ജേക്കബിന്റെ മകനാണ്. ബാംഗ്ലൂരിലെ സൃഷ്ടി സ്കൂൾ ഓഫ് ആർട്സിൽ പഠിച്ചു.

## പ്രദർശനങ്ങൾ
## കൊച്ചി-മുസിരിസ് ബിനാലെ
കൊച്ചി-മുസിരിസ് ബിനാലെയിൽ  അനൂ­പി­ന്റെ രണ്ടു സീ­രീ­സു­ക­ളാ­ണ് പ്ര­ദർ­ശ­ന­ത്തി­നു­ള്ള­ത്.  'ഹിയർ ഇൻ ആഫ്റ്റർ' എന്ന സീ­രീ­സും കേ­ര­ള­ത്തി­ലെ ബി­ഷ­പ്പു­മാ­രു­ടെ­യും ക്രൈ­സ്തവ സഭാ നേ­താ­ക്ക­ളു­ടെ­യും പതിന്നാല് പോ­ർട്ര­യി­റ്റു­ക­ളു­ടെ സമാ­ഹാ­ര­മാ­യ മെട്രോപൊളിറ്റൻ എന്ന സീ­രീ­സും.

മ­ര­ണ­വു­മാ­യി ബന്ധ­പ്പെ­ട്ട വി­ചി­ത്ര­മായ ചില സം­ഭ­വ­ങ്ങ­ളെ­ക്കു­റി­ച്ചും വ്യ­ക്തി­ക­ളെ കു­റി­ച്ചു­മു­ള്ള വി­വിധ ചി­ത്ര­ങ്ങ­ളു­ടെ ഒരു സമാ­ഹാ­ര­മാ­ണ്  'ഹിയർ ഇൻ ആഫ്റ്റർ'. ചി­ത്ര­ങ്ങ­ളുടെ ചരി­ത്ര സാ­മൂ­ഹിക പശ്ചാ­ത്ത­ല­ത്തെ­ക്കു­റി­ച്ചു­മു­ള്ള വി­വ­ര­ണ­ങ്ങൾ വാ­യി­ച്ചു കഴി­യു­മ്പോൾ അവ­യൊ­ക്കെ­യും പര­സ്പ­രം കൂ­ട്ടി­യോ­ജി­പ്പി­ക്കു­ന്ന ഒരു പൊ­തു­ഘ­ട­ക­മാ­യി 'മ­ര­ണം' ആവർ­ത്തി­ച്ചു വരു­ന്ന­ത് നമു­ക്ക് കാ­ണാൻ കഴി­യും­. കഴി­ഞ്ഞു പോയ കാ­ല­ത്തെ വസ്തു­ക്ക­ളും ഓർ­മ്മ­ക­ളും ഡോ­ക്യു­മെ­ന്റ് ചെ­യ്യു­ന്ന ഫോ­ട്ടോ­കളാണിവ. ഡോ­ക്യു­മെ­ന്റ­റി ഫോ­ട്ടോ­ഗ്രാ­ഫി­യു­ടെ­യും ഫൈൻ ആർ­ട്ട് ഫോ­ട്ടോ­ഗ്രാ­ഫി­യു­ടെ­യും സ്വ­ഭാ­വ­ങ്ങൾ ഒരേ സമ­യം അവ പ്ര­ദർ­ശി­പ്പി­ക്കു­ന്നു.മുൻ മന്ത്രി­ ടി.കെ. ദിവാകരന്റെ ശവ­ഘോ­ഷ­യാ­ത്ര­യോ­ടെ ഉത്ഘാ­ട­നം ചെ­യ്യ­പ്പെ­ട്ട ഇത്തിക്കര പാ­ല­ത്തി­ന്റെ ഉദ്ഘാടനഫല­ക­വും, പോ­ലീ­സ് ക്രൈം മ്യൂ­സി­യ­ത്തി­ലെ പാ­വ­കൊ­ണ്ടു­ണ്ടാ­ക്കിയ മൃ­ത­ശ­രീ­ര­വും, ചെ­രി­ഞ്ഞ ആന­യു­ടെ പോ­സ്റ്റ്മാർ­ട്ട­ത്തി­നെ­ത്തിയ ആൾ­ക്കൂ­ട്ട­വും ചേർത്തലക്ക­ടു­ത്തു­ള്ള ആന­ത്തറ വേ­ലി­യി­ലെ എൽ.­പി­.­ജി ശ്മ­ശാ­ന­ത്തി­ന്റെ ഫോട്ടോയും ഇതിൽ പ്രദർശിപ്പിച്ചിരിക്കുന്നു. അ­റി­യ­പ്പെ­ടാ­തെ പോ­കു­ന്ന ഇത്ത­രം ചരി­ത്ര­ങ്ങ­ളു­ടെ രേ­ഖ­പ്പെ­ടു­ത്ത­ലാ­ണിത്. 

മെട്രോപൊളിറ്റൻ എന്ന സീ­രീ­സിൽ വിവിധ  ക്രൈ­സ്തവ സഭാ നേ­താ­ക്ക­ൾ,  ഔദ്യോ­ഗിക വേ­ഷ­വി­ധാ­ന­ങ്ങ­ളോ­ടെ, ചെ­ങ്കോ­ലും കി­രീ­ട­വു­മ­ണി­ഞ്ഞ രാ­ജാ­ക്ക­ന്മാ­രെപ്പോലെ അവരവരുടെ മണി­മാ­ളി­കൾ­ക്കു­മു­ന്നിൽ ഫോ­ട്ടോ­യ്ക് വേ­ണ്ടി പോ­സു­ചെ­യ്തി­രി­ക്കു­ന്നു.
## നഴ്സസ് സീരിസ്
17 രാജ്യങ്ങളിലെ മലയാളി നഴ്സുമാരുടെ ചിത്രങ്ങളാണ് ഈ പരമ്പരയിലുള്ളത്. ഓരോ രാജ്യത്തും ജോലി ചെയ്‌യുന്ന മലയാളി നഴ്സുമാർ തങ്ങളുടെ യൂണിഫോം ധരിച്ച് പ്രകൃതി രമണീയമായ സ്ഥലത്ത് ക്യാമറയെ അഭിമുഖീകരിച്ചിരിക്കുന്നു.  യുഎഇ കേന്ദ്രമാക്കിയുള്ള ദി അബ്രാജ് ഗ്രൂപ്പിൻറെ ആർട്ട് പ്രൈസ് എക്സിബിഷൻ പദ്ധതിയുടെ ഭാഗമായി അനൂപിന്റെ ഈ  ഫോട്ടോ പരമ്പര ദുബയിൽ പ്രത്യേക വിഭാഗമായി പ്രദർശിപ്പിച്ചിരുന്നു.

## പുരസ്കാരങ്ങൾ
*അബ്‌രാജ് ഗ്രൂപ്പ് കലാപുരസ്‌കാരം
*ഫ്രാൻസിലെ ഹാൻസ് നെഫ്കൻസ് ഫൗണ്ടേഷന്റെയും ബാങ്കോക്ക് ആർട്ട് ആൻഡ് കൾച്ചറൽ സെന്ററിന്റെയും കണ്ടംപററി ആർട്ട് പുരസ്‌കാരം 

## അവലംബം

## പുറം കണ്ണികൾ
*മരണങ്ങൾ ചരിത്രത്തെ ആഘോഷിക്കുന്നു
*[Presents Anup Mathew Thomas More Information: http://www.artdaily.com/index.asp?int_sec=11&int_new=19104&int_modo=2#.UOksXR0eEhZ/url
Copyright © artdaily.org] 
*നഴ്സസ് പരമ്പര

വർഗ്ഗം:1977-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
അലക്സാണ്ടർ ആൻഡേഴ്സൺ

ഒരു അമേരിക്കൻ ശില്പിയായിരുന്നു **അലക്സാണ്ടർ ആൻഡേഴ്സൺ** (ഏപ്രിൽ 21, 1775 – ജനുവരി 17, 1870). അമേരിക്കയിൽ ആദ്യമായി ദാരുശില്പങ്ങൾ നിർമിച്ചത് ഇദ്ദേഹമായിരുന്നു.
 
## ജീവിതരേഖ
പിതാവിന്റെ ആഗ്രഹപ്രകാരം വൈദ്യശാസ്ത്ര പഠനത്തിനായി കൊളംബിയയിലേക്കു പോയി. ആൻഡേഴ്സൺ അവിടെനിന്നും 1796-ൽ വൈദ്യശാസ്ത്രത്തിൽ ബിരുദമെടുത്തു. നേരത്തേതന്നെ കൊത്തുപണിയിൽ തത്പരനായിരുന്ന ആൻഡേഴ്സൺ ലോഹത്തകിടിൽ കൊത്തുപണി ചെയ്യുന്നതിനുള്ള ശ്രമങ്ങൾ നടത്തിയിരുന്നു. സ്വന്തമായി അതിനുള്ള ആയുധങ്ങൾ ഉണ്ടാക്കുകയും രൂപപ്പെടുത്തുകയും ചെയ്തിട്ടുണ്ട്. 1793-ൽ തോമസ് ബ്യൂയിക്കിന്റെ (Thomas Bewick) ദാരുശില്പങ്ങൾ കണ്ടതോടെ ആൻഡേഴ്സണിൽ ഉറഞ്ഞുകിടന്നിരുന്ന ശില്പകലാവാസന ഉണർ​ന്നെഴുന്നേറ്റു. വീഞ്ഞപ്പലകകളിൽ കൊത്തുപണി പരിശീലിച്ചു; അതിനുള്ള ആയുധങ്ങളും സ്വയം നിർമിച്ചു. 1798-ൽ മഞ്ഞപ്പനിമൂലം കുടുംബത്തിലെ മറ്റെല്ലാവരും മരിച്ചു. ഏകാകിയായിത്തീർന്ന ആൻഡേഴ്സൺ വൈദ്യവൃത്തി നിർത്തി മുഴുവൻ സമയവും ദന്തശില്പനിർമിതിയിൽ മുഴുകി.
## ചിത്രചനയിൽ പ്രഗൽഭൻ
പല ഗ്രന്ഥങ്ങൾക്കും ആൻഡേഴ്സൻ ചിത്രീകരണങ്ങൾ നൽകി. ഛായാചിത്രങ്ങൾ രചിക്കുന്നതിലും ഹ്രസ്വചിത്രങ്ങൾ വരയ്ക്കുന്നതിലും ഇദ്ദേഹം പ്രാഗല്ഭ്യം പ്രകടമാക്കി. ഇദ്ദേഹത്തിന്റെ കൃതികളിൽ ഏറ്റവും പ്രാധാന്യമർഹിക്കുന്നത് വെബ്സ്റ്ററുടെ എലിമെന്ററി സ്പെല്ലിങ് ബുക്കി (Elementary Spelling Book) ന് ഇദ്ദേഹം തയ്യാറാക്കിയ ചിത്രീകരണങ്ങളും ഷെയ്ക്സ്പിയറുടെ നാടകങ്ങളുടെ ചിത്രീകരണങ്ങളുമാണ്. ഏതാണ്ട് 300 ദാരുശില്പങ്ങൾ ഇദ്ദേഹത്തിന്റേതായി അവശേഷിക്കുന്നു. 1870 ജനുവരി 17-ന് ജെഴ്സി നഗരത്തിൽ ഇദ്ദേഹം അന്തരിച്ചു.
## അവലംബം

*http://digitalgallery.nypl.org/nypldigital/explore/dgexplore.cfm?col_id=221
*http://muse.jhu.edu/journals/lbt/summary/v009/9.4.bain.html
*http://www.library.unt.edu/rarebooks/exhibits/woodengr/engraver.htm

വർഗ്ഗം:1775-ൽ ജനിച്ചവർ
വർഗ്ഗം: 1870-ൽ മരിച്ചവർ
വർഗ്ഗം:ഏപ്രിൽ 21-ന് ജനിച്ചവർ
വർഗ്ഗം:ജനുവരി 17-ന് മരിച്ചവർ

വർഗ്ഗം:അമേരിക്കൻ ചിത്രകാരന്മാർ
വർഗ്ഗം:വൈദ്യശാസ്ത്രജ്ഞർ
വർഗ്ഗം:ശിൽപ്പികൾ
ദുഷ്യന്തൻ

ഭാരതത്തിലെ ഇതിഹാസങ്ങളിൽ ഒന്നായ മഹാഭാരതത്തിൽ പരാമർശിച്ചിരിക്കുന്ന ഒരു ചക്രവർത്തിയാണ് **ദുഷ്യന്തൻ**. ഭരത ചക്രവർത്തിയുടെ പിതാവായറിയപ്പെടുന്ന ദുഷ്യന്തന്റെ പത്നി ശകുന്തളയായിരുന്നു. ദുഷ്യന്തന്റെയും ശകുന്തളയുടെയും ജീവിതമാണ് ഏതാണ്ട് ഏ. ഡി. 300ൽ കാളിദാസൻ രചിച്ച അഭിജ്ഞാനശാകുന്തളത്തിന്റെ ഇതിവൃത്തം.
ഉബുണ്ടു ടച്ച്

യുബിപോർട്ട്സ്(UBports)കമ്മ്യൂണിറ്റി വികസിപ്പിച്ചെടുത്ത ഉബുണ്ടു ഓപ്പറേറ്റിംഗ് സിസ്റ്റത്തിന്റെ മൊബൈൽ പതിപ്പാണ് **ഉബുണ്ടു ടച്ച്** (ഉബുണ്ടു ഫോൺ എന്നും അറിയപ്പെടുന്നു). ഇതിന്റെ ഉപയോക്തൃ ഇന്റർഫേസ് ക്യുടിയിൽ എഴുതിയിരിക്കുന്നു, ഇത് പ്രാഥമികമായി സ്മാർട്ട്‌ഫോണുകൾ, ടാബ്‌ലെറ്റ് കമ്പ്യൂട്ടറുകൾ എന്നിവ പോലുള്ള ടച്ച് സ്ക്രീൻ മൊബൈൽ ഉപകരണങ്ങൾക്കായി രൂപകൽപ്പന ചെയ്‌തിരിക്കുന്നു, എന്നാൽ ലാപ്‌ടോപ്പുകൾ, ഡെസ്‌ക്‌ടോപ്പുകൾ, ഐഒടി ഉപകരണങ്ങൾ, ടിവികൾ, സ്‌മാർട്ട് വാച്ചുകൾ എന്നിവയിലേക്ക് ഉബുണ്ടു ടച്ച് കൊണ്ടുവരാൻ ഉദ്ദേശിച്ചുള്ളതാണ്.

പദ്ധതി ആരംഭിച്ചത് കാനോനിക്കൽ ലിമിറ്റഡാണ്, എന്നാൽ 2017 ഏപ്രിൽ 5-ന് മാർക്കറ്റില്ലാത്തതിനാൽ കാനോനിക്കൽ പിന്തുണ അവസാനിപ്പിക്കുമെന്ന് മാർക്ക് ഷട്ടിൽവർത്ത് പ്രഖ്യാപിച്ചു. പിന്നീട് ഇത് ഒരു കമ്മ്യൂണിറ്റി പ്രോജക്ടായി യുബിപോർട്ട്സ് സ്വീകരിച്ചു. 2015-ൽ മാരിയസ് ഗ്രിപ്‌സ്ഗാർഡ് യുബിപോർട്ട്സ് പ്രോജക്റ്റ് സീഡ് ചെയ്യുകയും സോഴ്‌സ് കോഡ്  യുബിപോർട്ട്സ് ഫൗണ്ടേഷനിലേക്ക് മാറ്റുകയും ചെയ്തു.2015-ൽ മാരിയസ് ഗ്രിപ്‌സ്ഗാർഡ് യുബിപോർട്ട്സ് പ്രോജക്റ്റ് സീഡ് ചെയ്യുകയും സോഴ്‌സ് കോഡ് അത് യുബിപോർട്ട്സ് ഫൗണ്ടേഷനിലേക്ക് മാറ്റുകയും ചെയ്തു. യുബിപോർട്ട്സിന്റെ ദൗത്യം ഉബുണ്ടു ടച്ചിന്റെ സഹകരണപരമായ വികസനത്തെ പിന്തുണയ്ക്കുകയും അതിന്റെ വ്യാപകമായ ഉപയോഗം പ്രോത്സാഹിപ്പിക്കുകയും ചെയ്യുക എന്നതാണ്. 
## ചരിത്രം
ഉബുണ്ടു ടച്ച് പ്രോജക്റ്റ് 2011-ൽ ആരംഭിച്ചു. മാർക്ക് ഷട്ടിൽവർത്ത് ഈ പദ്ധതി 2011 ഒക്‌ടോബർ 31-ന് പ്രഖ്യാപിച്ചു, ഉബുണ്ടു 14.04 വഴി, സ്‌മാർട്ട്‌ഫോണുകൾ, ടാബ്‌ലെറ്റുകൾ, സ്‌മാർട്ട് ടിവികൾ, മറ്റ് സ്‌മാർട്ട് സ്‌ക്രീനുകൾ (കാർ ഹെഡ് യൂണിറ്റുകളും സ്‌മാർട്ട് വാച്ചുകളും പോലുള്ളവ)എന്നിവയ്‌ക്ക് ഉബുണ്ടു പിന്തുണ നൽകുമെന്നായിരുന്നു ലക്ഷ്യം. എന്നാൽ ഇന്നുവരെ, ഹോബിയിസ്റ്റുകൾ ഓപ്പറേറ്റിംഗ് സിസ്റ്റം പോർട്ട് ചെയ്തിട്ടുള്ള കുറച്ച് സ്‌മാർട്ട്‌ഫോണുകളിലും ഒരു ടാബ്‌ലെറ്റിലും നിരവധി മൂന്നാം കക്ഷി ഉപകരണങ്ങളിലുമുള്ള വെണ്ടർമാർ മാത്രമേ പിന്തുണയ്‌ക്കുന്നുള്ളൂ. ഉബുണ്ടുവിനായി ഷട്ടിൽവർത്ത് നിശ്ചയിച്ച ആദ്യ ലക്ഷ്യം പൂർണ്ണമായ ഒത്തുചേരലിലെത്തുക എന്നതായിരുന്നു (എല്ലാ ഉപകരണങ്ങളിലും ഒരേ പ്ലാറ്റ്‌ഫോമും ലൈബ്രറികളും). ഫോണുകൾക്കായുള്ള ഉബുണ്ടു പ്ലാറ്റ്ഫോം 2 ജനുവരി 2013-ന് അവതരിപ്പിച്ചു.

## അവലംബം
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
വർഗ്ഗം:ഉബുണ്ടു
പതാരം

കൊല്ലം ജില്ലയിൽ കുന്നത്തൂർ താലൂക്കിൽ ശൂരനാട് തെക്ക് പഞ്ചായത്തിൽ ഉൾപ്പെടുന്ന ഒരു ഗ്രാമമാണ് **പതാരം**.പഞ്ചായത്ത് ഭരണകേന്ദ്രമായ ഇവിടെ ഒരു ഹയർ സെക്കൻഡറി സ്കൂൾ ഉൾപ്പെടെ മൂന്ന് വിദ്യാലയങ്ങൾ ഉണ്ട്.ഭാഷാപണ്ഡിതനും എഴുത്തുകാരനുമായ ശൂരനാട് കുഞ്ഞൻപിള്ളയുടെ ജന്മനാടാണ് ഈ ഗ്രാമം

വർഗ്ഗം:കൊല്ലം ജില്ലയിലെ ഗ്രാമങ്ങൾ
ചാൾസ് കെൻഡൽ ആഡംസ്

**ചാൾസ് കെൻഡൽ ആഡംസ്** യു.എസ്. ചരിത്രകാരനായിരുന്നു. യൂറോപ്യൻ സെമിനാർ രീതിയിലുള്ള വിദ്യാഭ്യാസക്രമം യു.എസ്സിൽ ആവിഷ്കരിക്കുന്നതിൽ മുൻകൈയെടുത്ത ആഡംസ് വെർമോണ്ടിലെ ഡെർബിയിൽ 1835 ജനുവരി 24-ന് ജനിച്ചു.  
## ജീവിതരേഖ
ആൻആർബറിലെ മിഷിഗൻ സർവ്വകലാശാലയിൽ നിന്ന് 1861-ൽ ഇദ്ദേഹം ബിരുദം സമ്പാദിച്ചു; തുടർന്ന് അവിടത്തെ ചരിത്രവകുപ്പിൽ അധ്യാപകനായി; 1867-ൽ പ്രൊഫസറും. 1867-68 കാലത്ത് ജർമനിയിലും ഫ്രാൻസിലും പഠനപര്യടനം നടത്തി തിരിച്ചെത്തിയ ആഡംസ് യൂറോപ്യൻ സെമിനാർ സമ്പ്രദായം യു.എസ്സിൽ പ്രചരിപ്പിച്ചു. 1885-ൽ ഇദ്ദേഹം കോർണേൽ സർവകലാശാലയുടെ പ്രസിഡന്റായി. അവിടെ ഒരു നിയമവിദ്യാലയവും പല പഠനവകുപ്പുകളും ഇദ്ദേഹം പുതുതായി ആരംഭിച്ചു. 1892 മുതൽ 1901 വരെ ഇദ്ദേഹം വിസ്കോൺസിൻ സർവകലാശാലയിലെ പ്രസിഡന്റായി സേവനം അനുഷ്ഠിച്ചു. 
## പ്രശസ്ത ചരിത്രകൃതികൾ
1884-ൽ ഇദ്ദേഹം എഡിറ്റ് ചെയ്തു പ്രസിദ്ധീകരിച്ചതാണ് 
*റെപ്രസെന്റേറ്റീവ് ബ്രിട്ടീഷ് ഒറേഷൻസ്-1884. 
*ഡെമോക്രസി ആൻഡ് മൊണാർക്കി ഇൻ ഫ്രാൻസ്-1874 
*എ മാന്വൽ ഒഫ് ഹിസ്റ്റോറിക്കൽ ലിറ്ററേച്ചർ-1882 
*ക്രിസ്റ്റഫർ കൊളംമ്പസ്-1892 
തുടങ്ങിയവയാണ് ആഡംസിന്റെ പ്രശസ്ത ചരിത്രകൃതികൾ. കാലിഫോർണിയയിലെ റെഡ്ലാൻഡ്സിൽ 1902 ജൂലൈ 26-ന് ആഡംസ് അന്തരിച്ചു. 

## അവലംബം
*http://www.cornell.edu/president/history_bio_adams.cfm
*http://rmc.library.cornell.edu/presidents/view_item.php?sec=3&sub=9

വർഗ്ഗം:1835-ൽ ജനിച്ചവർ
വർഗ്ഗം: 1902-ൽ മരിച്ചവർ
വർഗ്ഗം:ജനുവരി 24-ന് ജനിച്ചവർ
വർഗ്ഗം:ജൂലൈ 26-ന് മരിച്ചവർ

വർഗ്ഗം:ചരിത്രകാരന്മാർ
ദ എസ്കേപ്ഡ് കോക്ക്

ഇംഗ്ലീഷ് സാഹിത്യകാരൻ ഡി. എച്ച്. ലോറൻസിന്റെ ഒരു ലഘുനോവൽ ആണ് **ദ എസ്കേപ്ഡ് കോക്ക്**  (The Escaped Cock) അഥവാ **രക്ഷപെട്ട പൂവൻകോഴി**. ലോറൻസിന്റെ പൂർത്തീകരിക്കപ്പെട്ട കഥകളിൽ അവസാനത്തേതാണിത്.  യേശുക്രിസ്തുവിന്റെ ഉയിർത്തെഴുന്നേല്പിനെക്കുറിച്ചുള്ള ക്രിസ്തീയസങ്കല്പത്തിന്റെ പുനരാവിഷ്കരണം എന്ന മട്ടിലാണ് ഈ കൃതി എഴുതിയിരിക്കുന്നത്.   രണ്ടു ഭാഗങ്ങൾ അടങ്ങിയ ഇതിന്റെ ആദ്യഭാഗം 1927-ലും രണ്ടാം ഭാഗം 1929-ലും ആണ് ലോറൻസ് എഴുതിയത്.  രചയിതാവ് കൊടുത്ത വിവാദപരമായ പേരിനു പകരം **ദ മേൻ ഹൂ ഡൈഡ്** എന്ന് പേരിലും പിൽക്കാലപ്രസാധകർ ഇതു പ്രസിദ്ധീകരിച്ചിട്ടുണ്ട്.  അല്പജീവൻ ബാക്കി നിൽക്കെ സംസ്കരിക്കപ്പെട്ട യേശു ശവക്കല്ലറയിൽ സ്വാഭാവികമായി ഉയിർത്തെഴുന്നേറ്റതായി ചിത്രീകരിക്കുന്ന ലോറൻസ്, തന്റെ മരണത്തിലേക്കു നയിച്ച പ്രഘോഷണത്തിന്റെയും ത്യാഗനിർഭരമായ ദൗത്യത്തിന്റേയും സ്മരണ ഉയർത്തഴുന്നേറ്റ യേശുവിന് അനിഷ്ടകരമാകുന്നതായും തുടർന്ന് വിരക്തിയുടെ വിപരീതദിശയിൽ അദ്ദേഹം സായൂജ്യം കണ്ടെത്തുന്നതായും സങ്കല്പിക്കുന്നു.  

"രക്ഷപെട്ട പുവൻകോഴി" എന്ന പേരിനു പിന്നിലുള്ള കഥ, ഈ ലഘുനോവലിന്റെ ആദ്യഖണ്ഡത്തിലാണുള്ളത്.  യെരുശലേമിൽ യേശുവിന്റെ സംസ്കാരസ്ഥാനത്തിനടുത്തു ജീവിച്ചിരുന്ന ഒരു പാവപ്പെട്ട കൃഷിക്കാരൻ, വീടിനു മുന്നിൽ നീണ്ട ചരടിൽ കെട്ടിയിട്ടു വളർത്തിയിരുന്നതാണ് "രക്ഷപെട്ട പൂവൻകോഴി".  ഉയിർത്തെഴുന്നേറ്റ യേശുവിന് ഭോഗവിരക്തിയുടെ എതിർദിശയിലുള്ള സായൂജ്യത്തിന്റെ മാർഗ്ഗത്തിൽ വഴികാട്ടിയാകുന്നത്, രക്ഷപെട്ട പൂവൻകോഴിയാണ്.  തുടർന്ന് ദേശാടകനാകുന്ന യേശു കഥയുടെ രണ്ടാം ഭാഗത്ത് മദ്ധ്യധരണിയുടെ തീരത്തെ ഒരു മുനമ്പിലെത്തുന്നു.  അവിടെ ഈജിപ്തിലെ ഐസിസ് ദേവിക്കു പ്രതിഷ്ഠിച്ചിരുന്ന ക്ഷേത്രത്തിൽ ഐസിസിന്റെ ഉപാസനയിൽ മുഴുകി അവിവാഹിതയായി ജീവിച്ചിരുന്ന 27 വയസ്സുള്ള പുരോഹിതയെ അദ്ദേഹം കണ്ടുമുട്ടുന്നു.  

ഐസിസിനു നഷ്ടപ്പെടുകയും അവൾ തേടി നടക്കുകയും ചെയ്തിരുന്ന കാമുകൻ ഓസൈറിസായി യേശുവിനെ കാണുന്ന പുരോഹിത യേശുവുമായി അടുക്കുന്നു.  ആ ബന്ധത്തിൽ തന്റെ "ജീവന്റേയും ഉയിർപ്പിന്റേയും ബീജം വിതച്ച" യേശു, പുരോഹിതയുടെ അമ്മ അവരുടെ റോമാക്കാരൻ കാര്യസ്ഥന്റേയും അടിമകളുടേയും സഹായത്തോടെ തന്റെ ജീവനൊടുക്കാൻ ഒരുങ്ങുന്നതറിഞ്ഞ് ഒരു നൗകയിൽ രക്ഷപെടുന്നു. നൗകയിലിരിക്കുമ്പോൾ അവന്റെ മനോഗതം ഈവിധമായിരുന്നു: "എന്റെ ഉണ്മയുടെ ഹൃദയത്തിൽ അവൾ എനിക്കു പ്രിയപ്പെട്ടവളാണ്.  പക്ഷേ  ഇഴയുന്ന സുവർണ്ണസർപ്പം, എന്റെ വൃക്ഷത്തിന്റെ വേരിൽ നിദ്രകൊള്ളാനായി വീണ്ടും ചുരുളുകയാണ്. അതിനാൽ നൗക എന്നെ കൊണ്ടു പോകട്ടെ.  നാളെ മറ്റൊരു ദിവസമാണല്ലോ."  

ഈ കൃതി ഒരിടത്തും യേശുവിനെ പേരെടുത്തു പറയുന്നില്ല. "മരിച്ച മനുഷ്യൻ" (ദ മേൻ ഹൂ ഡൈഡ്) എന്ന പേരാണ് ഇതിൽ യേശുവിനെ സൂചിപ്പിക്കുന്നത്. 

## നിരൂപണം
ക്രിസ്തുചരിതത്തിന്റെ പേഗൻ അട്ടിമറി (pagan subversion) എന്ന് ഈ കഥ വിശേഷിപ്പിക്കപ്പെട്ടിട്ടുണ്ട്  എന്നാൽ ക്രിസ്തുവിൽ ജീവിച്ചുകൊണ്ട് അദ്ദേഹത്തെ എതിർക്കുകയോ സ്നേഹിക്കുകയോ ചെയ്യാമെന്നും ക്രിസ്തുവിൽ നിന്ന് ഓടിയൊളിക്കുന്നതാണു തെറ്റെന്നും മലയാളത്തിലെ സാഹിത്യചിന്തകൻ കെ.പി. അപ്പൻ, ഈ കഥയുടെ പശ്ചാത്തലത്തിൽ നിരീക്ഷിച്ചിട്ടുണ്ട്. ക്രിസ്തുവിൽ ജീവിച്ചുകൊണ്ട് അദ്ദേഹത്തെ എതിർക്കുകയും അദ്ദേഹത്തിനെതിരെ ഹൃദയം കഠിനമാക്കുകയും ചെയ്തവരുടെ മാതൃകയായി അപ്പൻ  ഡി. എച്ച്. ലോറൻസിനെ കാണുന്നു.

## കുറിപ്പുകൾ
 "But the gold and flowing serpent is coiling up again, to sleep at the root of my tree."

## അവലംബം


വർഗ്ഗം:ഇംഗ്ലീഷ് നോവലുകൾ
ദൃക്കരണം

ദൃൿസമ്പ്രദായമനുസരിച്ചുള്ള ഗണിതത്തിന്റെ രീതികളെ പ്രതിപാദിക്കുന്ന ഒരു സ്വതന്ത്രഗ്രന്ഥമാണ് **ദൃക്കരണം** . കേരളീയ ഗണിതശാസ്ത്രജ്ഞനായ ജ്യേഷ്ഠദേവൻറേതെന്നു കരുതുന്ന ഈ ഗണിതശാസ്ത്രഗ്രന്ഥത്തിന്റെ പ്രണേതാവു് ആരെന്നറിയുന്നില്ല. 1500-1610 കാലത്ത് (1603-ലാണെന്ന് അഭിപ്രായമുണ്ട്)  രചിക്കപ്പെട്ട ഈ ഗ്രന്ഥം മലയാളത്തിലെ രണ്ടാമത്തെ ഗണിതശാസ്ത്ര ഗ്രന്ഥമാണെന്ന് കരുതപ്പെടുന്നു. 1938 വരെ ദൃഗ്ഗണിതം കേരളത്തിൽ നിലവിൽ നിന്നിരുന്നു. ദൃഗ്ഗണിത ഗ്രന്ഥത്തിന്റെ പരിഷ്കരിച്ച പതിപ്പാണ് നീലകണ്ഠ സോമയാജിയുടെ (1444-1545) തന്ത്രസംഗ്രഹം (എ.ഡി. 1500). ദൃഗ്ഗണിത ക്രിയകൾ വളരെ വിശദമായി ഈ ഭാഷാഗ്രന്ഥത്തിൽ പ്രതിപാദിച്ചിട്ടുണ്ട്.
## കാലഗണന
ʻʻകോളംബേ ബർഹിസൂനൗˮ എന്നൊരു വാക്യം ഗ്രന്ഥാരംഭത്തിൽ കാണുന്നതുകൊണ്ടു് അതിന്റെ നിർമ്മിതി കൊല്ലം 783-ആണ്ടാണെന്നു നിർണ്ണയിക്കാവുന്നതാണെന്ന് ഉള്ളൂർ കേരള സാഹിത്യ ചരിത്രത്തിൽ അഭിപ്രായപ്പെട്ടിട്ടുണ്ട്. ആകെ പത്തു പരിച്ഛേദങ്ങൾ ഉൾക്കൊള്ളുന്ന പ്രസ്തുത കൃതി ആദ്യന്തം പദ്യമയമാണു്. 

ആദ്യത്തെ രണ്ടു ശ്ലോകങ്ങൾ ഇവയാണ് :

ഒരു ജ്യോതിഷ ഗണിത ക്രിയയായ ദൃഗ്ഗണിതമാണ് ഗ്രന്ഥത്തിൽ പരാമർശിച്ചിരിക്കുന്നത്. 

## അവലംബം

വർഗ്ഗം:ഗണിതശാസ്ത്രഗ്രന്ഥങ്ങൾ
ആർട് നൂവോ

ഒരു അന്താരാഷ്ട്ര കലാപ്രസ്ഥാനമാണ് **ആർട് നൂവോ**(ഇംഗ്ലീഷിൽ : Art nouveau)(,  Anglicisation|Anglicised to IPAc-en|ˈ|ɑː|r|t|_|n|uː|ˈ|v|oʊ). 1890–1910കളിലാണ് ഈ പ്രസ്ഥാനം കൂടുതൽ പ്രശസ്തിയാർജ്ജിക്കുന്നത്. നവ കല എന്നർത്ഥം വരുന്ന ഫ്രഞ്ച് വാക്കാണ് ആർട് നൂവോ(art=കല; nouveau=നവീനം, പുതിയത്). വാസ്തുവിദ്യ, ചിത്രകല, ശില്പകല തുടങ്ങി അനവധി കലാരംഗങ്ങളിൽ ആർട് നൂവോ ശൈലി അനുവർത്തിക്കാറുണ്ട്.

## അവലംബം

## പുറത്തേക്കുള്ള കണ്ണികൾ

*
*Art Nouveau -Historic Places in Canada
*Art Nouveau European Route The most complete information on Art Nouveau heritage in Europe and worldwide.
*art1900.info  Art Nouveau in Central Europe
*lartnouveau.com Art Nouveau in France and in Europe
*Brussels Capital of Art Nouveau, History, artists, tours, pictures, links all about Art Nouveau in Brussels
*Réseau Art Nouveau Network, a European network of Art Nouveau cities.
*Europeana virtual exhibition of Art Nouveau

വർഗ്ഗം:കലാപ്രസ്ഥാനങ്ങൾ
പുഷ്പകവിമാനം

പുരാണ പ്രസിദ്ധമായ ഒരു ആകാശയാനമാണ് **പുഷ്പകവിമാനം**. ദേവശില്പി വിശ്വകർമ്മാവ് ബ്രഹ്മദേവന് വേണ്ടി നിർമ്മിച്ച വിമാനമാണ് ഇത്.

വിശ്രവസ് മുനിയുടെ പുത്രനായ കുബേരൻ ബ്രഹ്മാവിനെ തപസ്സു ചെയ്ത് പുഷ്പകവിമാനം നേടുകയും ലങ്കാതിപധിയും അസുരരാജാവുമായ രാവണൻ പിന്നീട് ഇത് കുബേരനിൽ നിന്ന് ബലമായി തട്ടിയെടുക്കുകയും ചെയ്തു. രാവണൻ സീതയെ തട്ടിക്കൊണ്ടുപോയത് ഈ വാഹനത്തിലാണ്. രാമായണത്തിൽ ഒടുവിൽ രാവണനെ വധിച്ച ശ്രീരാമൻ അയോധ്യയിലേക്ക് മടങ്ങിയതും പുഷ്പകവിമാനത്തിലാണ്. പിന്നീട്  ശ്രീരാമൻ ഈ വിമാനം രാവണന്റെ സഹോദരൻ വിഭീഷണനു നൽകി.

## അവലംബം

വർഗ്ഗം:ഹിന്ദുപുരാണങ്ങളിലെ വിശിഷ്ടവാഹനങ്ങൾ
ബംഗ്ലാവ് സ്കൂൾ

പാലക്കാട് ജില്ലയിലെ മാത്തൂർ ഗ്രാമപഞ്ചായത്തിൽ ഉള്ള ഒരു സ്കൂൾ ആണ് **ബംഗ്ലാവ് സ്കൂൾ**. ഈ സ്കൂൾ 2014 -ൽ 100 വർഷം പിന്നിടും. ബ്രിട്ടീഷുകാരുടെ കാലത്ത് ഇതു ഒരു ബ്രിട്ടീഷ്‌ ബംഗ്ലാവ് ആയിരുന്നു. അതു പിന്നീട് സ്കൂൾ ആയി മറ്റുകയായിരുന്നു.
സെപ്ത്വാജെസെമ

പാശ്ചാത്യ ക്രൈസ്തവ സഭയുടെ ആരാധനക്രമ വർഷം അനുസരിച്ച് തപസ്സ് കാലത്തിന് മുൻപേ വരുന്ന ഒരുക്കകാലമാ സെപ്ത്വാജെസെമ(തപസ്സ് കാലം മുന്നൊരുക്കം). ഈസ്റ്ററിന് മുൻപുള്ള ഒൻപതാമത്തേതും വിഭൂതി ബുധന് മുൻപ് വരുന്ന മൂന്നാമത്തേതും ആയ ഞായറാഴ്ചയാണ് സെപ്ത്വാജെസെമ ആരംഭിക്കുന്നത്. സെപ്ത്വാജെസെമ ഈ ദിവസം സെപ്ത്വാജെസെമ ഞായർ എന്ന് വിളിക്കപ്പെടുന്നു. ധൂർത്ത പുത്രന്റെ ഞായർ എന്ന് ഗ്രീസിൽ പറയാറുണ്ട്‌. ഈ ദിവസം കുർബാന സമയത്ത് സുവിശേഷത്തിൽ (ലൂക്കാ. 15:11-24) നിന്നും ധൂർത്ത പുത്രന്റെ ഉപമ വായിക്കുന്നതിനാലാണ് ഈ പേര് വന്നത്. ഈ കാലത്തെ മറ്റു രണ്ടു ഞായറാഴ്ചകൾ യഥാക്രമം സെക്സാജെസെമ, ക്വിൻക്വാജെസെമ എന്നിങ്ങനെ അറിയപ്പെടുന്നു.  വിഭൂതി ബുധന് മുൻപുള്ള ചൊവ്വാഴ്ച സെപ്ത്വാജെസെമ അവസാനിക്കും.

## പദോൽപ്പത്തി

സെപ്ത്വാജെസെമ എന്ന ലത്തീൻ പദത്തിനർത്ഥം എഴുപതാമത് എന്നാണ് (സെക്സാജെസെമ, ക്വിൻക്വാജെസെമ എന്നിവ യഥാക്രമം അറുപതാമത്, അൻപതാമത്). സെപ്ത്വാജെസെമ ഞായർ മുതൽ ഈസ്റ്റർ വരെ ഞായറാഴ്ചകൾ ഒഴിവാക്കി 70 ദിവസങ്ങളാണ് ഉള്ളത്. എല്ലാ എല്ലാ ഞായറാഴ്ചകളും ചെറിയ ഈസ്റ്ററായി സഭ കരുതുന്നതിനാലാണ് നോമ്പുകാലത്തിനിടയിൽ വരുന്ന ഞായറാഴ്ചകൾ ഒഴിവാക്കുന്നത്.അമലേരിയൂസ് സിംഫോസിയൂസിന്റെ പഠനം അനുസരിച്ച് ഇസ്രായേൽ ജനത എഴുപത് വർഷം അനുഭവിച്ച ബാബിലോൺ പ്രവാസത്തെയാണ് സെപ്ത്വാജെസെമ പ്രതിനിധീകരിക്കുന്നത്.

## ആരാധനക്രമം

വയലറ്റ് ആണ് ആരാധനക്രമനിറം. അൾത്താര വിരികൾ, അൾത്താരയിൽ വെക്കുന്ന വിളക്കുകളുടെ ഗ്ലാസ്, വാതിൽ വിരികൾ, സക്രാരി വിരികൾ, കാർമ്മികൻ ധരിക്കുന്ന മേൽവസ്ത്രങ്ങൾ തുടങ്ങിയവവയലറ്റ് നിറത്തിൽ ഉള്ളതായിരിക്കും. ഗ്ലോറിയ, തെദേവൂം എന്നീ പ്രാർത്ഥനകൾ (ഗീതികൾ) ഈ കാലയളവിൽ ഒഴിവാക്കിയിരിക്കുന്നു.

## സെപ്ത്വാജെസെമ റോമൻ കത്തോലിക്കാ സഭയിൽ

രണ്ടാം വത്തിക്കാൻ കൗൺസിലിന് ശേഷം പുറത്തിറങ്ങിയ ആരാധനക്രമം അനുസരിച്ച് റോമൻ കത്തോലിക്കാ സഭ സെപ്ത്വാജെസെമ ഒഴിവാക്കി. ഈ കാലഘട്ടം സാധാരണ കാലം ആദ്യപാദത്തോട് ചേർത്താണ് ആരാധന കലണ്ടർ തയ്യാറാക്കിയിരിക്കുന്നത്. ആയതിനാൽ ആരാധനക്രമ നിറങ്ങളിലോ പ്രാർത്ഥനകളിലോ മാറ്റം ഒന്നുമില്ല.

## സെപ്ത്വാജെസെമ ഇതര സഭകളിൽ

പൌരസ്ത്യ സഭ, ബൈസന്റൈൻ സഭ, ലൂഥറൻസ് പ്രൊട്ടസ്റ്റന്റ് സഭ എന്നിവർ സെപ്ത്വാജെസെമ ആചരിക്കുന്നു. ആംഗ്ലിക്കൻ സഭയുടെ പൊതു ആരാധന പുസ്തകം അനുസരിച്ച് ഈ കാലഘട്ടം തപസ്സ് കാല മുന്നൊരുക്കമായി ആചരിക്കുന്നു. 

## ഇതും കാണുക
* ആരാധനക്രമ വർഷം
* ആഗമനകാലം
* ക്രിസ്മസ്
* ക്രിസ്മസ് കാലം
*സാധാരണ കാലം (ആണ്ടുവട്ടം)
## അവലംബം

വർഗ്ഗം:ക്രൈസ്തവസഭ
വർഗ്ഗം:ക്രൈസ്തവസഭ ആരാധനക്രമം
സ്കന്ദ പുരാണം

ഹൈന്ദവ മതത്തിലെ പതിനെട്ടു പുരാണങ്ങളിൽ ഏറ്റവും വലുതാണ് **സ്കന്ദപുരാണം**. ശിവന്റേയും പാർവ്വതിയുടേയും പുത്രനായ കാർത്തികേയന്റെ ലീലകളാണ് പ്രധാനമായും ഈ പുരാണത്തിൽ പ്രതിപാദിക്കുന്നത്. ശിവനെപ്പറ്റിയും അദ്ദേഹത്തിന്റെ തീർത്ഥാടന കേന്ദ്രങ്ങളെപ്പറ്റിയുമുള്ള പുരാവൃത്തങ്ങളും ഇതിൽ പരാമർശിക്കുന്നുണ്ട്. വ്യാസമഹർഷിയാണ് ഈ പുരാണം കഥിച്ചത്. ഈ പുരാണത്തിൽ കർണ്ണാടകത്തിലെ വിജയനഗരത്തിനടുത്തുള്ള ഹേമകൂട പ്രദേശത്തെ ശൈവ പാരമ്പര്യത്തെപ്പറ്റിയും, കാശിഖണ്ഡത്തിൽ വാരണാസിയിലെ ശൈവ പാരമ്പര്യത്തെപ്പറ്റിയും ഉത്‌കലഖണ്ഡത്തിൽ ഒഡിഷയിലെ പുരുഷോത്തമക്ഷേത്രമാഹാത്മ്യത്തെപ്പറ്റിയും *(Puruṣottamakṣetramāhātmya)* വർണ്ണിക്കുന്നുണ്ട്. പത്മപുരാണം, സ്കന്ദ പുരാണത്തെ ഒരു തമസ് പുരാണമായി (അജ്ഞതയുടേയും അന്ധകാരത്തിന്റേയും പുരാണം) വർഗ്ഗീകരിച്ചിരിക്കുന്നു.

ഇതിൽ ഉമാമഹേശ്വര സംവാദം വിശദമായി ചേർത്തിരിക്കുന്നു.ഈ സംവാദമാണു് ഗുരുഗീത എന്ന പേരിൽ അറിയപ്പെടുന്നത്.
## സ്കന്ദപുരാണമഹായജ്ഞം
ആലപ്പുഴ ജില്ലയിലെ ചെങ്ങന്നൂരിനടുത്തുള്ള ചെറിയനാട് ശ്രീ ബാലസുബ്രഹ്മണ്യസ്വാമി ക്ഷേത്രത്തിലാണ് കേരളത്തിൽ ആദ്യമായി സ്കന്ദപുരാണമഹായജ്ഞം നടന്നത്.

## അവലംബം

വർഗ്ഗം:ഹൈന്ദവം
വർഗ്ഗം:പുരാണങ്ങൾ
ഹേബിയസ് കോർപ്പസ്

ഇന്ത്യൻ ഭരണഘടനയിൽ പ്രതിപാദിച്ചിരിക്കുന്ന റിട്ടുകളിൽ ഒന്നാണ് **ഹേബിയസ് കോർപ്പസ്**. *ഹേബിയസ് കോർപ്പസ്* എന്ന പദത്തിന്റെ അർത്ഥം 'ശരീരം ഹാജരാക്കുക' എന്നതാണ്. അന്യായമായി തടവിലാക്കപ്പെട്ട ഒരു വ്യക്തിയെ വിട്ടുകിട്ടുവാൻ ഉപയോഗിക്കുന്ന ഒരു റിട്ടാണിത്. തടവിലാക്കപ്പെട്ട ആളുടെ ബന്ധുക്കൾക്കോ, അയാളുടെ സ്വാതന്ത്ര്യം ആഗ്രഹിക്കുന്ന ഏതൊരു വ്യക്തിക്കോ ഈ റിട്ടുഹർജി കോടതിയിൽ സമർപ്പിക്കാൻ കഴിയുന്നതാണ്. ഈ ഹർജിയിലൂടെ തടവിലാക്കപ്പെട്ട വ്യക്തിയെ കോടതിയിൽ ഹാജരാക്കാനുള്ള ഉത്തരവുകൾ കോടതി പുറപ്പെടുവിക്കും. അന്യായമായാണ് ആ വ്യക്തിയെ തടവിലാക്കിയത് എന്ന് ബോധ്യമായാൽ അയാളെ സ്വതന്ത്രനാക്കാനുള്ള അധികാരം കോടതികൾക്കുണ്ട്. അന്യായമായി പോലീസ് കസ്റ്റഡിയിലുള്ള ആളുകളെ വിടുവിക്കാൻ സാധാരണയായി ഈ റിട്ട് പ്രയോജനപ്പെടുത്താറുണ്ട്. ഇന്ത്യയിൽ ഈ റിട്ട് അധികാരം സുപ്രീം കോടതിക്കും ഹൈക്കോടതികൾക്കും മാത്രമേയുള്ളു.

## ഇതും കാണുക
* മാൻഡമസ് റിട്ട്
* ക്വോ വാറന്റോ റിട്ട്
* പ്രൊഹിബിഷൻ റിട്ട്
* സെർഷ്യോററി റിട്ട്

## അവലംബം
* *നിയമപാഠം http://kelsa.nic.in/Niyamapadam%20for%20school.pdf

വർഗ്ഗം:നിയമം
ക്വോ വാറന്റോ റിട്ട്

ഇന്ത്യൻ ഭരണഘടനയിൽ പ്രതിപാദിച്ചിരിക്കുന്ന റിട്ടുകളിൽ ഒന്നാണ് **ക്വോ വാറന്റോ റിട്ട്**. നിയമപരമായി തനിക്ക അവകാശമില്ലാത്ത ഒരു സ്ഥാനത്തോ പദവിയിലോ ഒരാൾ കയറിപ്പറ്റുകയോ ഇല്ലാത്ത അധികാരം പ്രയോഗിക്കുകയോ ചെയ്താൽ അതിൽ പരാതിയുള്ള ഏതൊരു വ്യക്തിക്കും ക്വോ വാറന്റോ ഹർജി കോടതിയിൽ സമർപ്പിക്കാവുന്നതാണ്. അത് ശരിയാണെന്ന് കോടതിക്ക് ബോധ്യമായാൽ പ്രസ്തുത വ്യക്തിയെ നിഷ്കാസനം ചെയ്തുകൊണ്ടുള്ള ഉത്തരവു പുറപ്പെടുവിക്കാൻ ഉയന്ന കോടതികൾക്ക് അധികാരമുണ്ട്. സുപ്രീം കോടതി, ഹൈക്കോടതി എന്നീ ഉന്നത നീതിപീഠങ്ങൾക്കാണ് ഈ റിട്ട് പുറപ്പെടുവിക്കാൻ അധികാരമുള്ളത്.

## ഇതും കാണുക
* ഹേബിയസ് കോർപ്പസ്
* മാൻഡമസ് റിട്ട്
* പ്രൊഹിബിഷൻ റിട്ട്
* സെർഷ്യോററി റിട്ട്

## അവലംബം
*നിയമപാഠം http://kelsa.nic.in/Niyamapadam%20for%20school.pdf
## പുറം കണ്ണികൾ
*http://kelsa.nic.in/welcome.html

വർഗ്ഗം:നീതിന്യായം
പ്രൊഹിബിഷൻ റിട്ട്

സുപ്രീം കോടതിയും, ഹൈക്കോടതികളും കീഴ്ക്കോടതികൾക്ക് നൽകുന്ന നിരോധന ഉത്തരവുകളാണ് **പ്രൊഹിബിഷൻ റിട്ട്**. ഒരു ഉന്നത നീതിപീഠത്തിന്റെ പരിഗണനയിലിരിക്കുന്ന കേസുകൾ ആ സമയം ഏതെങ്കിലും കീഴ്ക്കോടതികൾ പരിഗണിച്ചാൽ ആ കേസ് നിർത്തിവെക്കാൻ ആവശ്യപ്പെട്ടുകൊണ്ട് മേൽക്കോടതിക്ക് ഉത്തരവു നൽകാൻ കഴിയും. അതിനായി പ്രൊഹിബിഷൻ റിട്ടുകളാണ് ഉപയോഗപ്പെടുത്തുന്നത്. കീഴ്ക്കോടതികൾക്ക് പുറമേ ഏതെങ്കിലും അധികാരികൾ അവരുടെ അധികാരപരിധി ലംഘിക്കുന്നപക്ഷം ആവശ്യമെങ്കിൽ പ്രൊഹിബിഷൻ റിട്ട് പുറപ്പെടുവിക്കാനും മേൽക്കോടതികൾക്ക് അധികാരമുണ്ട്.

## ഇതും കാണുക
* ഹേബിയസ് കോർപ്പസ്
* മാൻഡമസ് റിട്ട്
* ക്വോ വാറന്റോ റിട്ട്
* സെർഷ്യോററി റിട്ട്

## അവലംബം
* *നിയമപാഠം http://kelsa.nic.in/Niyamapadam%20for%20school.pdf

വർഗ്ഗം:നീതിന്യായം
മാൻഡമസ് റിട്ട്

ഇന്ത്യൻ ഭരണഘടനയിൽ പ്രതിപാദിച്ചിരിക്കുന്ന റിട്ടുകളിൽ ഒന്നാണ് **മാൻഡമസ് റിട്ട്**. *മാൻഡമസ്* എന്ന പദത്തിന്റെ അർത്ഥം 'കല്പന' എന്നാണ്. പൊതു സ്വഭാവമുള്ള കൃത്യനിർവ്വഹണത്തിൽ ഏർപ്പെട്ടിട്ടുള്ളവർ നിയമപരമായി നിർവ്വഹിക്കേണ്ട ഒരു കടമ നിറവേറ്റുന്നതിൽ വീഴ്ച വരുത്തിയാൽ, തങ്ങളുടെ കർത്തവ്യം നിയമാനുസരണം നിർവ്വഹിക്കണമെന്ന് അജ്ഞാപിച്ചുകൊണ്ട് കോടതിക്ക് മാൻഡമസ് റിട്ട് പുറപ്പെടുവിക്കാൻ കഴിയും .എന്നാൽ തനിക്ക് നിഷേധിക്കപ്പെട്ട നിയമപരമായ അവകാശം മറ്റുതരത്തിൽ നടപ്പിലാക്കിക്കിട്ടുന്നതിനു വേറെ വഴിയില്ല എന്നു ഹരജിക്കാരൻ ബഹു: കോടതിയെ ബോധ്യപ്പെടുത്തണം. സർക്കാരുകൾക്കെതിരെയും ഈ റിട്ട് ഉപയോഗിക്കാൻ കഴിയും. സുപ്രീം കോടതിക്കും ഹൈക്കോടതികൾക്കും മാത്രമാണ് ഇന്ത്യയിൽ ഈ റിട്ട് പുറപ്പെടുവിക്കാനുള്ള അവകാശമുള്ളത്.

## ഇതും കാണുക
* ഹേബിയസ് കോർപ്പസ്
* ക്വോ വാറന്റോ റിട്ട്
* പ്രൊഹിബിഷൻ റിട്ട്
* സെർഷ്യോററി റിട്ട്

## അവലംബം
* *നിയമപാഠം http://kelsa.nic.in/Niyamapadam%20for%20school.pdf

വർഗ്ഗം:നീതിന്യായം
സി.എ. ബാർബർ

ബ്രിട്ടീഷിന്ത്യയിലെ പ്രശസ്തനായ സസ്യശാസ്ത്രജ്ഞനും വർഗീകരണ ശാസ്ത്രജ്ഞനുമായിരുന്നു സർ ചാൾസ് ആൽഫ്രഡ് ബാർബർ എന്ന ഡോ.സി.എ. ബാർബർ. 1860 ൽ സൗത്ത് ആഫ്രിക്കയിലെ വൈൻബർഗ് എന്ന സ്ഥലത്താണ് ഡോ.സി.എ. ബാർബർ ജനിച്ചത്. കാംബ്രിഡ്ജ് സർവകലാശാലയിലെ പഠനത്തിനു ശേഷം സസ്യശാസ്ത്രജ്ഞനായി ബ്രിട്ടീഷ് സർക്കാർ ഇദ്ദേഹത്തെ മദ്രാസിലേക്കയച്ചു. ബൊട്ടാണിക്കൽ സർവേ ഓഫ് ഇന്ത്യാ ഡയരക്ടറായി പിന്നീട് സ്ഥാനക്കയറ്റം നൽകി. ഇന്ത്യയിലെ ആദ്യ സർക്കാർ കരിമ്പ് വിദഗ്ദ്ധനായി നിയമിതനായ ഇദ്ദേഹമാണ് കോയമ്പത്തൂരിലെ കരിമ്പ് ഗവേഷണ കേന്ദ്രത്തിൻറെ സ്ഥാപക ഡയറക്ടർ. 1912 മുതൽ 1918 വരെ കോയമ്പത്തൂർ കരിമ്പ് ഗവേഷണ കേന്ദ്രത്തിൽ ശാസ്ത്രജ്ഞനായിരുന്നു. ഇക്കാലത്താണ് ജനിതക സാങ്കേതിക വിദ്യകൾ ഉപയോഗിച്ച് വിവിധയിനം സങ്കരയിനം കരിമ്പു വർഗങ്ങൾ വളർത്തിയെടുത്തത്. കരിമ്പിലെ ഒരു സങ്കര ഇനമായ സക്കാറം ബാർബെറി ക്ക് ഈ പേരു നൽകിയത് ഡോ.സി.എ. ബാർബറുടെ ബഹുമാനാർത്ഥമാണ്. മദ്രാസ് പ്രസിഡൻസിയിലെ സസ്യജാതികൾ എന്ന പഠനത്തിൻറെ ഭാഗമായി കണ്ണൂർ ജില്ലയിലെ കരിമ്പത്ത് താമസിക്കാനിടയായ ഡോ.ബാർബർ ഇവിടെ ഒരു കൃഷിത്തോട്ടം നിർമ്മിക്കുന്നതിൽ നേതൃത്വം നൽകി.ഈ കൃഷിത്തോട്ടമാണ് ഇപ്പോഴത്തെ ജില്ലാ കാർഷിക തോട്ടമായത്. തൃണ വർഗത്തെക്കുറിച്ച് ഒട്ടേറെ ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്. 1933 ഫെബ്രുവരി 23 ന് അന്തരിച്ചു.

വർഗ്ഗം:സസ്യശാസ്ത്രജ്ഞർ
വർഗ്ഗം:1860-ൽ ജനിച്ചവർ
ഡി.ഡി.സി. അനുസരിച്ചുള്ള പ്രധാന വിഷയങ്ങളുടെ പട്ടിക

മലയാളം ഗ്രന്ഥശാലകളെ സംബന്ധിച്ച് പ്രാധാന്യമുള്ള വിഷയങ്ങൾ ഉൾപ്പെടുന്ന ഡ്യൂയി ദശാംശവർഗ്ഗീകരണപദ്ധതി അനുസരിച്ചുള്ള പട്ടിക താഴെ കാണാം.

## അവലംബം

വർഗ്ഗം:പട്ടികകൾ
വർഗ്ഗം:ഗ്രന്ഥാലയശാസ്ത്രം
ബയോണിക്സ്

ജീവികളിലെ ജൈവ-രാസിക-വിദ്യുത് പ്രവർത്തനങ്ങളെപ്പറ്റി പഠിച്ച് ആ തത്ത്വങ്ങളെ അനുകരിച്ച് യന്ത്രങ്ങൾ ഉണ്ടാക്കുന്ന ശാസ്ത്രശാഖയാണ് **ബയോണിക്സ്**. മറ്റു ജീവികളെ അനുകരിച്ച് യന്ത്രങ്ങൾ ഉണ്ടാക്കാൻ ആദിമകാലം മുതൽ മനുഷ്യർ ശ്രമിച്ചിരുന്നുവെങ്കിലും ബയോണിക്സ് എന്ന പദം ഉപയോഗിച്ചു തുടങ്ങിയിട്ട് അധികകാലം ആയിട്ടില്ല. 1960 കൾ മുതലാണ് ഈ പദം പ്രചാരത്തിൽ വന്നു തുടങ്ങിയത്. 

റഡാർ, സോണാർ പോലുള്ള ആധുനികസങ്കേതങ്ങളിൽ പല ജീവികളിലെയും പ്രവർത്തനതത്വങ്ങൾ ഉപയോഗിച്ചിട്ടുണ്ട്. ശബ്ദം ഉപയോഗിച്ച് മുന്നിലുള്ള വസ്തുക്കളെക്കുറിച്ച് മനസ്സിലാക്കുന്ന പ്രക്രിയയാണ് സോണാർ. വവ്വാൽ, തിമിംഗിലം, ഡോൾഫിൻ തുടങ്ങിയ ജീവികൾ സോണാർ സംവിധാനങ്ങൾ പ്രകൃത്യാ തന്നെ ഉപയോഗിക്കുന്നവരാണ്. റഡാർ ഇതേ ആശയം തന്നെ ഉപയോഗിക്കുന്നു. ശബ്ദതരംഗങ്ങൾക്കു പകരം വൈദ്യുതകാന്തിക തരംഗങ്ങളാണ് എന്ന വ്യത്യാസമുണ്ടെന്നു മാത്രം. 
മിന്നാമിനുങ്ങ് പ്രകാശിക്കുന്ന തത്ത്വം ഉപയോഗിച്ച് വിളക്കുകൾ ഉണ്ടാക്കാൻ ശാസ്ത്രജ്ഞർ ശ്രമിക്കുന്നുണ്ട്. യന്ത്രമനുഷ്യരാണ് ബയോണിക്സ് മേഖലയിലെ നൂതനഗവേഷണങ്ങൾ നടക്കുന്നത്.

## അവലംബം
ബാലകൈരളി വിജ്ഞാനകോശം - ജീവലോകം (ബാലസാഹിത്യ ഇൻസ്റ്റിറ്റ്യൂട്ട്)

വർഗ്ഗം:ശാസ്ത്രം
വർഗ്ഗം:ജീവശാസ്ത്രം
കോമ്പിസ്

എക്സ് ജാ‌ലക സംവിധാനത്തിനു വേണ്ടിയുള്ള ഒരു സംഗ്രഥന ജാലക സംവിധാനമാണ് **കോമ്പിസ്**(ആംഗലേയം: Compiz). ജാലക സംവിധാന നിർവ്വഹണത്തിനായുള്ള പണിയിട വിഭവങ്ങൾക്കായി കോമ്പിസ് ത്രിമാന ഗ്രാഫിക്സിനെയാണ് ആശ്രയിക്കുന്നത്. ലോഡ് ചെയ്യാവുന്ന പ്ലഗിന്നുകളുടെ രൂപത്തിലാണ് മിനിമൈസേഷൻ, വർക്ക്സ്പേസ് ക്യൂബ് തുടങ്ങിയ വിഭവങ്ങൾ കോമ്പിസ് കാഴ്ച വെക്കുന്നത്. ഐട്രിപ്പിൾസിഎമ്മിന്റെ മാനകങ്ങൾ പ്രകാരം നിർമ്മിക്കപ്പെട്ടിരിക്കുന്നതിനാൽ കോമ്പിസ് ഗ്നോം പാനൽ, കെഡിഇ പ്ലാസ്മ വർക്ക്സ്പേസ് എന്നിവയിലെ മെറ്റാസിറ്റി, മട്ടർ, ക്വിൻ എന്നിവക്ക് പകരം ഉപയോഗിക്കാവുന്നതാണ്.

## ഹാർഡ്‌വെയർ ആവശ്യകതകൾ
എക്സ്ജിഎല്ലിന്റെ പിന്തുണയോടെ ആദ്യകാലത്ത് കോമ്പിസ് 3ഡി ഹാർഡ്‌വെയറുകളുമായി മാത്രമേ പ്രവർത്തിച്ചിരുന്നുള്ളൂ. ഏറെക്കുറെ എല്ലാ എൻവിഡിയ, എടിഐ ഗ്രാഫിക്സ് കാർഡുകളും എക്സിജിഎല്ലുപയോഗിച്ച് കോമ്പിസ് പ്രവർത്തിപ്പിച്ചിരുന്നു. 2006 മെയ് 22 മുതൽ എഐജിഎൽഎക്സ് ഉപയോഗിച്ച് കോമ്പിസ് എക്.ഓർഗ് സെർവറിലും പ്രവർത്തിക്കാൻ തുടങ്ങി. ഇന്റൽ ജിഎംഎ ഗ്രാഫിക്സ് കാർഡുകൾക്കൊപ്പം എഎംഡി ഗ്രാഫിക്സ് കാർഡുകളെയും(ആർ300ഉം പുതിയവയെയും) എഐജിഎൽഎക്സ് പിന്തുണച്ചിരുന്നു. ജിഎൽഎക്സ്_ഇഎക്ടി_ടെക്സ്ചർ_ഫ്രം_പിക്സ്‌മാപ്പിനെ പിന്തുണക്കുന്ന ഓപ്പൺ സോഴ്സ് ഡ്രൈവറായ റാഡോൺ ആയിരുന്നു എഎംഡി പിന്തുണ ലഭ്യമാക്കിയിരുന്നത്.

പതിപ്പ് 1.0-9629 മുതൽ എൻവിഡിയയുടെ ബൈനറി ഡ്രൈവറുകളും പതിപ്പ് 8.42 മുതൽ എഎംഡി/എടിഐ ബൈനറി ഡ്രൈവറുകളും സ്റ്റാൻഡേർഡ് എക്സ്.ഓർഗ് സെർവറിൽ ജിഎൽഎക്സ്_ഇഎക്ടി_ടെക്സ്ചർ_ഫ്രം_പിക്സ്‌മാപ്പിനെ പിന്തുണക്കുന്നുണ്ട്.

## ഉപയോഗം
ഗ്നോം 2.x മുതലും കെ ഡെസ്ക്ടോപ് എൻവയോൺമെന്റ് 3 മുതലും ലിനക്സിലും എക്സ്11 അടിസ്ഥാനമാക്കിയ യൂണിക്സ് സമാന പ്ലാറ്റ്ഫോമുകളിലും കോമ്പിസ് ഉപയോഗിക്കാവുന്നതാണ്. എങ്കിലും കെഡിഇ പതിപ്പ് 4.2 മുതൽ സമാന സവിശേഷതകളോടുകൂടിയ സ്വന്തം ജാലകസംവിധാനമായ ക്വിൻ ആണ് ഉപയോഗിക്കുന്നത്.

പതിപ്പ് 3.0 മുതൽ ഗ്നോം മറ്റൊരു സംഗ്രഥന ജാലക സംവിധാനമായ മട്ടറിന്റെ പ്ലഗ് ഇന്നായ ഗ്നോം ഷെല്ലാണ് സ്വതേയുള്ള സമ്പർക്കമുഖമായി ഉപയോഗിക്കുന്നത്. അതിനാൽ തന്നെ ഗ്നോം ഷെല്ലും കോമ്പിസും ഒരുമിച്ച് ഉപയോഗിക്കാനാവില്ല. ഇതിന്റെ ഫലമായി വിതരണ നിർമ്മാതാക്കൾ കോമ്പിസ് ഉപയോഗിക്കുന്നതിനായി ഗ്നോമിനെ ക്രമീകരിച്ചെടുക്കുന്നത് നിർത്തിവെച്ചു. പതിപ്പ് 12.1 മുതൽ ഓപ്പൺസൂസിയും പതിപ്പ് 15 മുതൽ ഫെഡോറയും ഗ്നോം ഷെല്ലാണ് സ്വതേയുള്ള സമ്പർക്കമുഖമായി ഉപയോഗിക്കുന്നത്. മാത്രമല്ല, പതിപ്പ് 17 മുതൽ ഫെഡോറ കോമ്പിസിനെ മുഴുവനായും ഒഴിവാക്കി.

ഉബുണ്ടു 6.06 എൽടിഎസ് മുതൽ കോമ്പിസ് ആപ്റ്റിന്റെ യൂനിവേഴ്സൽ റെപ്പോസിറ്ററിയിൽ ലഭ്യമാണ്. ഡെസ്ക്ടോപ്പ് എഫക്ട് എന്ന പേരിൽ മറ്റൊരു കോമ്പിസ് പാക്കേജ് പതിപ്പ് 7.04ലും ലഭ്യമായിരുന്നു. പതിപ്പ് 7.10 മുതൽ കോമ്പിസ് ഫ്യൂഷൻ സ്വതേ സജ്ജമാക്കിയാണ് ഉബുണ്ടു പുറത്തിറങ്ങിയിരുന്നത്. മറ്റു ഗ്നോം കേന്ദ്രീകൃത വിതരണക്കാരിൽ നിന്ന് വ്യത്യസ്തമായി കാനോനിക്കൽ ഗ്നോം ഷെൽ ഉപയോഗിച്ചില്ല. പകരം കോമ്പിസ് പ്ലഗിന്നായ യൂണിറ്റി എന്ന കാനോനിക്കലിന്റെ തന്നെ പുതിയൊരു സമ്പർക്കമുഖമാണ് ഉബുണ്ടു ഉപയോഗിച്ചത്.

## അവലംബം

## പുറംകണ്ണികൾ
* 
* കോമ്പിസ് ലോഞ്ച്പാഡിൽ

വർഗ്ഗം:സ്വതന്ത്ര സോഫ്റ്റ്‌വെയർ
കവടി

മൊളസ്ക ജന്തുവിഭാഗത്തിൽപ്പെടുന്ന ഒരിനം സമുദ്രജീവിയാണ് **കവടി**. ഈ ജീവിയുടെ പുറംതോടിനും കവടി എന്നാണ് പറയുന്നത്. സമുദ്രത്തിൽ ആഴമുള്ള ഇടങ്ങളിലാണ് കണ്ടുവരുന്നത്. ഇന്ത്യയിൽ ഒരു കാലത്ത് സിപ്രിയ മൊണീറ എന്ന ശാസ്ത്രനാമമുള്ള കവടിയുടെ പുറംതോട് നാണയമായി ഉപയോഗിച്ചിരുന്നതായി പറയപ്പെടുന്നു. ചെറുജീവികളാണ് ഇവയുടെ ആഹാരം. മുട്ടയിട്ടാണ് പ്രത്യുത്പാദനം. മുട്ടവിരിഞ്ഞിറങ്ങുന്ന കുഞ്ഞുങ്ങൾക്ക് പുറംതോട് ഉണ്ടാവില്ല. നല്ല മിനുസമുള്ള പുറംതോടാണ് കവടിയുടേത്. ആകർഷകങ്ങളായ മാതൃകകളും കവടിയുടെ പുറത്തുണ്ടാകും.

കട്ടിയുള്ള പുറംതോടുള്ളാ ഈ ജീവിയ്ക്ക് തലയിൽ ഗ്രാഹികളുണ്ട്.നുകം പോലെയാണ് ഇവയുടെ കാലുകൾ. രാത്രിയിലാണ് ഇര തേടുന്നത്. ലാർവകല്‌ക്ക് പുറംതോട് ഇല്ല.

## അവലംബം

വർഗ്ഗം:കടൽജീവികൾ
അരക്കുപ്രാണി

കോക്സിഡേ (Coccidae) കുടുംബത്തിലെ കോലരക്ക് ഉത്പാദിപ്പിക്കുന്ന പ്രാണി. ലാക്കിഫർ ലാക്ക (Laccifer lacca) എന്നാണ് ഇന്ത്യൻ അരക്കുപ്രാണിയുടെ ശാ.നാ. അരക്കുപ്രാണിയെക്കുറിച്ച് ശാസ്ത്രീയമായ ആദ്യവിവരണം നല്കിയതു ഫ്രഞ്ചു വൈദികനായ ടാക്കാർഡ് ആണ്. ഇദ്ദേഹത്തിന്റെ ബഹുമാനാർഥം ഈ പ്രാണിയെ ടാക്കാഡിക് ലാക്കാ എന്നും വിളിച്ചുവന്നിരുന്നു. ഉഷ്ണമേഖലയിലും തൊട്ടടുത്ത പ്രദേശങ്ങളിലുമാണ് ഇവ ധാരാളമായി കാണപ്പെടുന്നത്. ഇവയിൽ പെൺപ്രാണികൾക്കു കാലുകളില്ല. നാമമാത്രമായ സ്പർശിനികളും ശരിയായ ആകൃതിയില്ലാത്ത ഉരുണ്ട ശരീരവുമാണ് ഇവയ്ക്കുള്ളത്. ഇവയാണ് പ്രധാനമായും അരക്ക് ഉത്പാദിപ്പിക്കുന്നത്.

അരക്കു പ്രാണികൾ പൊതുവേ മാൽവേസീ (Malvaceae), ലഗുമിനോസീ (Leguminoceae) എന്നീ സസ്യകുടുംബങ്ങളിൽപ്പെടുന്ന വിവിധതരം വൃക്ഷങ്ങളിൽ കൂട്ടംകൂട്ടമായാണ് ജീവിക്കുന്നത്. അരക്കുപ്രാണികളുടെ ചെറിയ ലാർവകൾ വൃക്ഷങ്ങളുടെ ചെറുശാഖകളിൽ കടന്നുകൂടുന്നു. ഈ ശാഖകൾ തുളച്ച് വൃക്ഷത്തിനുള്ളിലെ നീര് (sap) ഊറ്റിക്കുടിച്ചാണിവ വളരുക. ബീജസങ്കലനം നടന്നശേഷം പെൺപ്രാണികൾ വളരെ വേഗം വളരുകയും ക്രമേണ ഒരു ചെറുസഞ്ചിയുടെ രൂപത്തിലായിത്തീരുകയും ചെയ്യും. കുഞ്ഞുങ്ങളെ വിരിയിച്ചശേഷം ഇവ ചത്തുപോകുന്നു. ഒരു വർഷംകൊണ്ട് ഇവയുടെ രണ്ടു തലമുറകൾ ഉണ്ടാകുന്നു. ഇതിൽ ആദ്യതലമുറയിൽ ചിറകുകളുള്ളവയും ഇല്ലാത്തവയുമായ ജീവികൾ കാണപ്പെടുന്നു. എന്നാൽ രണ്ടാം തലമുറയിൽ ചിറകുകളില്ലാത്ത പ്രാണികൾ മാത്രമേയുണ്ടാകാറുള്ളൂ.

അരക്കുപ്രാണിയുടെ ശരീരത്തിന്റെ പിൻഭാഗത്തുള്ള ചില ഹൈപ്പോഡർമൽ (Hypodermal) ഗ്രന്ഥികൾ ഉത്പാദിപ്പിക്കുന്ന സ്രവം ശുദ്ധി ചെയ്താണ് അരക്ക് നിർമ്മിക്കുന്നത്. നിസർഗശത്രുക്കളിലും പ്രതികൂല കാലാവസ്ഥയിലും നിന്നു രക്ഷനേടുന്നതിന് പ്രകൃതി ഇവയ്ക്കു നല്കിയിട്ടുള്ള ഒരു ഉപായമാണ് 'അരക്കുദ്രാവകം'. അന്തരീക്ഷവായുവുമായി സമ്പർക്കമുണ്ടാകുമ്പോൾ ഇതു കട്ടിയാകുന്നു. ധാരാളം അരക്കുപ്രാണികൾ കൂട്ടമായി കാണുന്ന വൃക്ഷക്കൊമ്പുകൾ മിക്കവാറും അരക്കുകൊണ്ട് മൂടപ്പെട്ടിരിക്കും. ഈ അവസ്ഥയിൽ ഇത് കോലരക്ക് (stick lac) എന്നറിയപ്പെടുന്നു.

വർഷംതോറും ഏകദേശം 2-4 1/2 കോടി കി.ഗ്രാം വരെ കോലരക്ക് ഇന്ത്യയിൽ ഉത്പാദിപ്പിക്കപ്പെടുന്നുണ്ട്. 400 ഗ്രാം അരക്ക് ഉത്പാദിപ്പിക്കുവാൻ ഏകദേശം 17,000 മുതൽ 90,000 വരെ പ്രാണികൾ വേണ്ടിവരും. പ്രകൃതിദത്തമായ ഈ അരക്കിനെക്കാൾ കൂടുതൽ ഗുണമുള്ള ഒന്നുംതന്നെ കൃത്രിമമായി നിർമ്മിക്കാൻ ഇതുവരെ കഴിഞ്ഞിട്ടില്ല. പ്രതിവർഷം ഒന്നുമുതൽ രണ്ടു വരെ കോടി ഡോളർ വിലയ്ക്കുള്ള അരക്ക് അമേരിക്കൻ ഐക്യനാടുകളിൽത്തന്നെ ഉപയോഗിക്കപ്പെടുന്നുണ്ട്. നോ: അരക്ക്

അരക്കിന്റെ ആവശ്യം പ്രതിദിനമെന്നോണം വർധിച്ചുവരുന്ന ആധുനിക കാലഘട്ടത്തിൽ അതിന്റെ ദൗർലഭ്യം പരിഹരിക്കാൻ കൃത്രിമ അരക്കും ഉപയോഗിച്ചുതുടങ്ങിയിട്ടുണ്ട്. ഇവ വിവിധ പേരുകളിൽ വിപണിയിൽ ലഭ്യമാണ്. മഡഗാസ്കറിൽ കാണപ്പെടുന്ന ഗാസ്കാരിഡ (Gascarida) എന്ന പ്രാണിയിൽനിന്നും ഒരുതരം അരക്ക് ലഭിക്കുന്നുണ്ട്. എന്നാൽ ഈ അരക്കിന് ഇന്ത്യൻ കോലരക്കിന്റെ ഗുണമേന്മയില്ല. വളരെയധികം മെഴുക്കു ചേർന്നിട്ടുള്ള ഇത് 'ഗംലാക്' (Gum lac) എന്നറിയപ്പെടുന്നു.
ചിമ്പാൻസി

ലഘുചിത്രം|ചിമ്പാൻസി - അമ്മയും കുഞ്ഞും
ഒരിനം ആൾക്കുരങ്ങാണ് **ചിമ്പാൻസി**. മനുഷ്യൻ കഴിഞ്ഞാൽ ഏറ്റവും ബുദ്ധിയുള്ള മൃഗമായി ചിമ്പാൻസിയെ കണക്കാക്കുന്നു. ആശയവിനിമയം നടത്താനുള്ള കഴിവ് മറ്റുമൃഗങ്ങളെ അപേക്ഷിച്ച് വളരെ വലുതാണ്. വിവിധ തരത്തിലുള്ള ശബ്ദങ്ങൾ പുറപ്പെടുവിക്കാനും ആംഗ്യങ്ങൾ കാണിക്കാനും ഉള്ള കഴിവ് ഈ കുരങ്ങിനുണ്ട്. തലച്ചോറിന്റെ വികാസം, വികാരങ്ങൾ, രക്തഗ്രൂപ്പുകൾ തുടങ്ങിയവയിൽ മനുഷ്യരും ചിമ്പാൻസിയും തമ്മിൽ ഏറെ സാമ്യമുണ്ട്.

കോംഗോ നദി ചിമ്പാൻസി വർഗ്ഗത്തെ രണ്ടു സ്പീഷീസായി തരം തിരിച്ചിരിക്കുന്നു.

*സാധാരണ ചിമ്പാൻസി, *Pan troglodytes* (പശ്ചിമ - മധ്യ ആഫ്രിക്ക)
*ബോണോബോ, *Pan paniscus* (ഡെമോക്രാറ്റിക് റിപബ്ലിക്ക് ഓഫ് കോംഗോയിലെ കാടുകൾ)

## കാണപ്പെടുന്ന സ്ഥലങ്ങൾ
ഉഗാണ്ട, ടാൻസാനിയ, ഗിനി തുടങ്ങിയയിടങ്ങളിലെ മഴക്കാടുകളിലും വൃക്ഷങ്ങൾ ധാരാളമായുള്ള പുൽമേടുകളിലും ഇവയെ കാണാം. 

## ശരീരപ്രകൃതി
70 -90 സെന്റീമീറ്റർ വരെയാണ് ഇവയുടെ ഉയരം. വാലില്ലാത്ത കുരങ്ങാണ് ചിമ്പാൻസി. കാലുകളേക്കാൾ നീളമുള്ള കൈകളാണ്. ബലിഷ്ഠമായ കൈകാലുകളാണ് ചിമ്പാൻസിയുടേത്. കറുത്തരോമങ്ങളാൽ ആവൃതമായ ശരീരമാണ്. മെലിഞ്ഞുനീണ്ട കൈപ്പത്തിയും പാദങ്ങളും പ്രത്യേകതയാണ്. 
## ജീവിതരീതി
വൃക്ഷങ്ങളിൽ കയറാനുള്ള കഴിവ് ചിമ്പാൻസിക്കുണ്ട്. എങ്കിലും നിലത്ത് നാലുകാലിൽ നടക്കാനാണ് ഏറെ ഇഷ്ടപ്പെടുന്നത്. പെണ്ണും ആണും കുഞ്ഞുങ്ങളും അടങ്ങിയ സമൂഹമായിട്ടാണ് ചിമ്പാൻസികൾ കാണപ്പെ‌ടുന്നത്. ആക്രമണോത്സുകത കുറവുള്ള ആൾക്കുരങ്ങു വിഭാഗമാണ്. ഇരുകൈകളിലും എന്തെങ്കിലും ഉണ്ടെങ്കിൽ രണ്ടുകാലിൽ നടക്കാനും ഇവർ ശ്രമിക്കാറുണ്ട്. 
വൃക്ഷങ്ങളിലാണ് രാത്രിയിൽ ഉറങ്ങുക. ചെറുശിഖരങ്ങൾ ചേർത്തുവച്ച് സ്വയം ഒരുക്കിയ കൂടുകളിലാണ് ഉറക്കം. 
227-232 ദിവസങ്ങളാണ് ഗർഭകാലം. ഒന്നോ രണ്ടോ കുട്ടികളാണ് ഒരു പ്രസവത്തിൽ സാധാരണയായി ഉണ്ടാവുക. മൂന്നു വയസ്സുവരെ അമ്മയെ ആശ്രയിച്ചാണ് കുഞ്ഞ് വളരുക. 
## ഭക്ഷണരീതി
മിശ്രഭോജിയാണ് ചിമ്പാൻസി. പഴങ്ങൾ, ഇലകൾ, വിത്തുകൾ, കീടങ്ങൾ, മറ്റു ജീവികളു‌ടെ മുട്ടകൾ തുടങ്ങിയതെല്ലാം ഇവർ ആഹാരമാക്കുന്നു. ചിലപ്പോൾ ചെറുമൃഗങ്ങളെ തല്ലിക്കൊന്നും ഇവർ ഭക്ഷിക്കാറുണ്ട്.

## അവലംബം

വർഗ്ഗം:സസ്തനികൾ
വർഗ്ഗം:ചിമ്പാൻസികൾ
വർഗ്ഗം:ഉപകരണങ്ങളുപയോഗിക്കുന്ന ജന്തുക്കൾ
സാമുവൽ ആഡംസ്

ഒരു അമേരിക്കൻ സ്വാതന്ത്ര്യസമരനേതാവായിരുന്നു **സാമുവൽ ആഡംസ്**.  യു.എസ്സിലെ രണ്ടാമത്തെ പ്രസിഡന്റായിരുന്ന ജോൺ ആഡംസിന്റെ (1735-1826) അകന്ന ഒരു സഹോദരനായിരുന്നു സാമുവൽ. ഇദ്ദേഹം മാസാച്ചുസെറ്റ്സിലെ ബോസ്റ്റണിൽ 1722 സെപ്റ്റംബർ 27-നു ജനിച്ചു. 
## ജീവിതരേഖ
ബോസ്റ്റണിലെ ടാക്സ് കളക്റ്റർ ആയി ഉദ്യോഗം നോക്കിയെങ്കിലും ശരിയായി നികുതി പിരിക്കാനോ കണക്കുകൾ സൂക്ഷിക്കാനോ കഴിയാതിരുന്നതിനാൽ വ്യവഹാരത്തിൽ ഏർപ്പെടേണ്ടിവന്നു. പ്രാതിനിധ്യമില്ലാതെ നികുതിയില്ല (No Taxation without Representation) എന്ന പ്രഖ്യാപനത്തിന്റെ പിൻബലത്തോടെ 1764-ലെ പഞ്ചസാരനിയമത്തെ എതിർത്തതോടെയാണ് ആഡംസ് അറിയപ്പെട്ടു തുടങ്ങിയത്. ബോസ്റ്റണിൽ സ്റ്റാമ്പുനികുതിക്കെതിരായി നടന്ന വിപ്ലവത്തിൽ ഇദ്ദേഹം സജീവമായ പങ്കു വഹിച്ചു. 
## വിപ്ലവകാരി
1769-ൽ മാസാച്ചുസെറ്റ്സിലെ തീവ്രവാദികളുടെ നേതാവായി ഇദ്ദേഹം മാറി. 1774-നു മുൻപുതന്നെ ബ്രിട്ടീഷ് പാർലമെന്റിന് അമേരിക്കൻ കോളനികളുടെ മേൽഅധികാരമില്ലെന്നും കോളനികളുടെ ആത്യന്തികലക്ഷ്യം പൂർണസ്വാതന്ത്ര്യമാണെന്നും പ്രഖ്യാപിച്ച യു.എസ്സിലെ ആദ്യകാലനേതാക്കളിൽ ഒരാളാണ് സാമുവൽ ആഡംസ്. ബ്രിട്ടീഷുകാർക്കെതിരായി, പ്രസിദ്ധീകരണങ്ങളിലൂടെ ഇദ്ദേഹം നിരന്തര സമരം നടത്തി. അമേരിക്കൻ വിപ്ലവത്തിന്റെ ഒരു പ്രചാരകൻ എന്ന നിലയിലും ഇദ്ദേഹം ഖ്യാതി നേടി. ബോസ്റ്റൺ ടീ പാർട്ടി(1773)യുടെ സൂത്രധാരന്മാരിൽ ഒരാളായിരുന്ന ആഡംസ് കോണ്ടിനന്റൽ കോൺഗ്രസ്സിൽ (1774 ഒക്റ്റോബർ) പങ്കെടുത്തു. 
## ഭരണഘടനാരൂപീകരണത്തിലെ പങ്ക്
മാസാച്ചുസെറ്റ്സിലെ പ്രൊവിൻഷ്യൽ കോൺഗ്രസ് അംഗമായിരുന്ന (1774-75) ആഡംസ് അവിടത്തെ ഭരണഘടന രൂപവത്കരിക്കുന്നതിലും ഗണ്യമായ പങ്കു വഹിച്ചു. 1789 മുതൽ 94 വരെ മാസാച്ചുസെറ്റ്സിലെ ലെഫ്. ഗവർണറായും, 1794 മുതൽ 97 വരെ അവിടത്തെ ഗവർണറായും ആഡംസ് സേവനം അനുഷ്ഠിച്ചു. ഡെമോക്രാറ്റിക്-റിപ്പബ്ലിക്കൻ കക്ഷിനേതാവായി പ്രസിഡൻഷ്യൽ തെരഞ്ഞെടുപ്പിൽ (1796) മത്സരിച്ചെങ്കിലും ജെഫേഴ്സനോട് തോറ്റു. പിന്നീട് ഇദ്ദേഹം പൊതുപ്രവർത്തനങ്ങളിൽനിന്നു വിരമിച്ചു. 1803 ഒക്ടോബർ 2-ന് ആഡംസ് ബോസ്റ്റണിൽ നിര്യാതനായി. 

## അവലംബം

## പുറത്തേക്കുള്ള കണ്ണികൾ
*http://www.ushistory.org/declaration/signers/adams_s.htm
*http://colonialhall.com/adamss/adamss.php 

വർഗ്ഗം:1722-ൽ ജനിച്ചവർ
വർഗ്ഗം: 1803-ൽ മരിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:ഒക്ടോബർ 2-ന് മരിച്ചവർ

വർഗ്ഗം:സ്വാതന്ത്ര്യസമരസേനാനികൾ
മോഡ് ആഡംസ്

ഒരു യു.എസ്. നാടക നടിയായിരുന്നു **മോഡ് ആഡംസ്**. 1872 നവംബർ 11-ന് യൂട്ടായിലെ സാൾട്ട്ലേയ്ക്ക് നഗരത്തിൽ ജനിച്ചു. സാൾട്ട് ലേക്ക് നാടകശാലയിലെ പ്രമുഖ നടിയെന്നനിലയിൽ അവർ പ്രശസ്തിയിലേക്കുയർന്നു.  
## ജീവിതരേഖ
നടക്കുവാനും സംസാരിക്കുവാനും തുടങ്ങിയ കാലത്തുതന്നെ ബാല കഥാപാത്രങ്ങളെ നാടകവേദിയിലവതരിപ്പിച്ചിരുന്നു. 5-ആം വയസ്സിൽ സാൻ ഫ്രാൻസിസ്കോ നാടകശാലയിൽ ഫ്രിറ്റ്സ് (Fritz) എന്ന നാടകത്തിൽ കുട്ടിയായ ഷ്നൈഡർ (Schneider) ന്റെ ഭാഗമെടുത്തു വിജയിച്ചു. തുടർന്ന് ബാലനടിയായി പല നാടകങ്ങളിലും അഭിനയിച്ചു. ഇടയ്ക്ക് കുറേക്കാലം വിദ്യാഭ്യാസത്തിനായി ചെലവഴിച്ചശേഷം 1885-ൽ വീണ്ടും നാടകവേദിയിലേക്ക് തിരിച്ചുവന്നു. 
## അഭിനയിച്ച പ്രധാനനാടകങ്ങൾ
*എ മിഡ്നൈറ്റ് ബെൽ
എന്ന നാടകത്തിൽ (1889) പങ്കെടുത്തതോടുകൂടി പ്രശസ്തിയിലേക്ക് ഉയർന്നു. അടുത്തവർഷം 
*ഓൾ ദ് കംഫർട്സ് ഒഫ് ഹോം 
എന്ന നാടകത്തിൽ പങ്കെടുത്തു. 1892 മുതൽ അഞ്ചുവർഷത്തേക്ക് ഏറ്റവും നല്ല നായിക എന്ന സ്ഥാനം അലങ്കരിച്ചു. 
*ലിറ്റിൽ മിനിസ്റ്റർ 
*പീറ്റർ പാൻ 
*വാട്ട് എവരി വുമൺ നോസ്
*ക്വാളിറ്റി സ്ട്രീറ്റ് 
*എ കിസ് ഫോർ സിഡ്രില 
എന്നീ നാടകങ്ങളിൽ പ്രധാന നടിയായി അഭിനയിച്ചു. കൂടാതെ ജൂലിയറ്റ്, വയോല, റൊസലിൻഡ് എന്നീ കഥാപാത്രങ്ങളായും ഷില്ലറുടെ നാടകത്തിൽ ജോൻ ഒഫ് ആർക്ക് ആയും മിസ് ആഡംസ് അഭിനയിച്ചിട്ടുണ്ട്. 
## കോളജ് പ്രൊഫസർ
1918-ൽ അഭിയനം നിർത്തി കുറേക്കാലം നാടകവേദിയിലെ പ്രകാശസംവിധാനത്തിന്റെ ചുമതല വഹിച്ചു. 1931-ൽ വീണ്ടും ഓടിസ് സ്കിന്നറുടെ ഷൈലോക്ക് എന്ന നാടകത്തിൽ പോർഷ്യയുടെ ഭാഗമെടുത്തുകൊണ്ട് നാടകവേദിയിൽ പ്രത്യക്ഷയായി. അവസാനമായി (1934) ട്വൽഫ്ത്ത് നൈറ്റ്-ൽ മറിയയുടെ വേഷമാണ് അണിഞ്ഞത്. 1937-ൽ കൊളംബിയയിൽ സ്റ്റീഫൻസ് കോളജിൽ നാടകവിഭാഗത്തിന്റെ പ്രൊഫസറായി മോഡ് ആഡംസ് നിയമിക്കപ്പെട്ടു. 1953 ജൂലൈ 17-ന് ന്യൂയോർക്കിലെ റ്റാനേഴ്സ്വില്ലിൽ അന്തരിച്ചു.

## അവലംബം
*http://www.bookmice.net/darkchilde/maude/adams.html
*http://www.ldsfilm.com/actors/MaudeAdamsBio.html

വർഗ്ഗം:1872-ൽ ജനിച്ചവർ
വർഗ്ഗം: 1953-ൽ മരിച്ചവർ
വർഗ്ഗം:നവംബർ 11-ന് ജനിച്ചവർ
വർഗ്ഗം:ജൂലൈ 17-ന് മരിച്ചവർ

വർഗ്ഗം:നാടക അഭിനേതാക്കൾ
ഹെൻറി ആഡംസ്

**ഹെന്റ്റീ ആഡംസ്** യു.എസ്. ചരിത്രകാരനും നോവലിസ്റ്റുമായിരുന്നു.  യു.എസ്. പ്രസിഡന്റ് ജോൺ ക്വിൻസി ആഡംസിന്റെ (1767-1848) പൗത്രൻ. ചാൾസ് ഫ്രാൻസിസ് ആഡംസിന്റെ മകനായി 1838 ഫെബ്രുവരി 16-ന് ബോസ്റ്റണിൽ ജനിച്ചു. 
## ജീവിതരേഖ
1858-ൽ ഹാർവാഡിൽനിന്നും ബിരുദം നേടി; തുടർന്ന് രണ്ടു വർഷക്കാലം ജർമനിയിൽ നിയമപഠനം നടത്തി. ലണ്ടനിലെ യു.എസ്. നയതന്ത്രപ്രതിനിധിയായിരുന്ന പിതാവിന്റെ പ്രൈവറ്റ് സെക്രട്ടറിയായി ആഡംസ് സേവനം അനുഷ്ഠിച്ചു. ഹാർവാഡിൽ ചരിത്രാധ്യാപകനായി (1870-77) ജോലി നോക്കി. ആംഗ്ലോ-സാക്സൺ നിയമത്തെ ആധാരമാക്കി ഒരു ലേഖനസമാഹാരം (Essays in Anglo-Saxon Law) 1876-ൽ പ്രസിദ്ധീകരിച്ചു.  
## ജീവചരിത്രകാരൻ
*ആൽബർട്ട് ഗല്ലറ്റിൽ, ജോൺ റാൾഫ് എന്നിവരുടെ ജീവചരിത്രങ്ങൾ എഴുതി (1879, 1882); 
*ഡെമോക്രസി (1880), 
*എസ്തർ (1884) 
*എന്നിങ്ങനെ രണ്ടു നോവലുകളും ഇദ്ദേഹം രചിച്ചിട്ടുണ്ട്. യു.എസ്സിലെ കക്ഷിരാഷ്ട്രീയമാണ് ഡെമോക്രസിയുടെ പ്രമേയം; 
*ശാസ്ത്രവും മതവും തമ്മിലുള്ള സംഘട്ടനമാണ് എസ്തറിലെ പ്രതിപാദ്യം. രണ്ടു കൃതികളും തൂലികാനാമം വച്ചാണ് പ്രസിദ്ധീകരിച്ചത്. ചരിത്രഗ്രന്ഥങ്ങളാണ് ആഡംസിന്റെ അനശ്വരസ്മാരകങ്ങൾ. 
*തോമസ് ജെഫേഴ്സൻ (1743-1826), 
*ജയിംസ് മാഡിസൻ (1751-1836) 
*എന്നിവരുടെ ഭരണകാലത്തെ (1801-1817) യു.എസ്സിന്റെ ചരിത്രം (History of the United States During the Administration of Jefferson and Madison ) ഇദ്ദേഹം ഒൻപതു വാല്യങ്ങളിലായി (1884-89) രചിച്ചു. മധ്യകാല ഐക്യത്തിന്റെ പ്രതിരൂപമായി കന്യാമറിയത്തെ ചിത്രീകരിച്ചുകൊണ്ട് ഇദ്ദേഹം ബൃഹത്തായ ഒരു ഗ്രന്ഥം രചിച്ചു. (Mount Saint Michael and Charters;A Atudy in Thirteeth Century Unity, 1904). 20-ആം നുറ്റാണ്ടിലെ യന്ത്രവത്കരണത്തെയും പൊരുത്തക്കേടുകളെയും സങ്കീർണതയെയും പശ്ചാത്തലമാക്കി രചിക്കപ്പെട്ട മറ്റൊരു കൃതിയാണ് 
*ദി എഡ്യൂക്കേഷൻ ഓഫ് ഹെന്റി ആഡംസ് 
*എ സ്റ്റഡി ഒഫ് ട്വൽത്ത് സെഞ്ച്വറി മൾട്ടിപ്ലിസിറ്റി (1907).

1918 മാർച്ച് 27-ന് വാഷിങ്ടണിൽ ആഡംസ് അന്തരിച്ചു.

## അവലബം
*http://www.findagrave.com/cgi-bin/fg.cgi?page=gr&GRid=5
*http://www.bookrags.com/biography/henry-brooks-adams/

വർഗ്ഗം:1838-ൽ ജനിച്ചവർ
വർഗ്ഗം: 1918-ൽ മരിച്ചവർ
വർഗ്ഗം:ഫെബ്രുവരി 16-ന് ജനിച്ചവർ
വർഗ്ഗം:മാർച്ച് 27-ന് മരിച്ചവർ

വർഗ്ഗം:ചരിത്രകാരന്മാർ
വർഗ്ഗം:നോവലെഴുത്തുകാർ
ഡയ (സോഫ്റ്റ്‌വെയർ)

രേഖാ ചിത്രങ്ങൾ രചിക്കുന്നതിനുള്ള ഒരു സ്വതന്ത്ര സോഫ്റ്റ്‌വെയറാണ് **ഡയ**. അലക്സാണ്ടർ ലാർസൺ എന്ന വ്യക്തിയാണീ സോഫ്റ്റ്‌വെയർ വികസിപ്പിച്ചെടുത്തത്. ജിമ്പ്, ഇങ്ക്സ്കേപ്പ് എന്നിവയുടേതിന് സമാനമായ നിയന്ത്രിക്കാവുന്ന ഏക രേഖാ സമ്പർക്കമുഖമാണ് ഡയയും ഉപയോഗിക്കുന്നത്.

## സവിശേഷതകൾ
വിവിധ ആവശ്യങ്ങൾക്കായി വിവിധ തരത്തിലുള്ള പാക്കേജുകൾ  ഡയയിൽ ലഭ്യമാണ്. ഫ്ലോചാർട്ട്, നെറ്റ്‌വർക്ക് രേഖാചിത്രങ്ങൾ, സേർക്കിട്ട് രേഖാചിത്രങ്ങൾ പോലെയുള്ളവ ഡയയിൽ ലഭ്യമാണ്. വിവിധ തരത്തിൽ പെട്ട ചിഹ്നങ്ങളെ ഒരുമിച്ച് ഉപയോഗിക്കുന്നതിൽ നിന്ന് ഡയ ഉപയോക്താക്കളെ വിലക്കുന്നില്ല.

ഡയ അസ്തിത്വ-ബന്ധ ചിത്രങ്ങൾ, യൂനിഫൈഡ് മോഡലിംഗ് ലാംഗ്വിജ് (യുഎംഎൽ) രേഖാചിത്രങ്ങൾ, ഫ്ലോ ചാർട്ടുകൾ, നെറ്റ്‌വർക്ക് രേഖാചിത്രങ്ങൾ, ലളിതമായ ഇലക്ട്രിക് സേർക്കിട്ടുകൾ എന്നിവ വരക്കാൻ സഹായിക്കുന്നു. എക്സ്എംഎൽ താളുകൾ തയ്യാറാക്കുകയും എസ്‌വി‌ജി രൂപങ്ങൾ തയ്യാറാക്കുകയും ചെയ്യുന്നതിലൂടെ പുതിയ രൂപങ്ങൾക്കുള്ള പിന്തുണ കൂട്ടിച്ചേർക്കുകയും ചെയ്യാവുന്നതാണ്.

സ്വയം നിർമ്മിത എക്സ്എംഎൽ ഫയലുകളായാണ് ഡയ ഫയലുകളെ സൂക്ഷിച്ചുവെക്കാറുള്ളത്. ഇത് സ്ഥല ലാഭത്തിനായി ജിസിപ്പ് രൂപത്തിൽ ചുരുക്കുകയും ചെയ്യുന്നു. നിരവധി താളുകൾ ഒന്നിച്ച് ചേർക്കുന്നതിലൂടെ വലിയ രൂപങ്ങൾ പ്രിന്റെടുക്കാവുന്നതുമാണ്. പൈത്തൺ ഉപയോഗിച്ചും ഡയ രേഖാചിത്രങ്ങൾ തയ്യാറാക്കാവുന്നതാണ്.

## കയറ്റുമതി
രേഖാ ചിത്രങ്ങൾ വിവിധ തരം ഫയൽ രൂപങ്ങളിലേക്ക് കയറ്റുമതി ചെയ്യാൻ ഡയക്കാവും. പ്രധാനപ്പെട്ടവ:
* ഇപിഎസ് - എൻകാപ്സുലേറ്റഡ് പോസ്റ്റ്സ്ക്രിപ്റ്റ്.
* എസ്‌വിജി - സ്കെയിലബിൾ വെക്റ്റർ ഗ്രാഫിക്സ്.
* ഡിഎക്സ്എഫ് - ഓട്ടോകാഡിന്റെ ഇന്റർചെയ്ഞ്ച് രൂപം.
* സിജിഎം - ഐഎസ്ഓ നിർവചിച്ച കമ്പ്യൂട്ടർ ഗ്രാഫിക്സ് മെറ്റാഫയൽ.
* ഡബ്ല്യുഎംഎഫ് - വിൻഡോസ് മെറ്റാ ഫയൽ.
* പിഎൻജി - പോർട്ടബിൾ നെറ്റ്‌വർക്ക് ഗ്രാഫിക്സ്.
* ജെപിഇജി -  ജോയിന്റ് ഫോട്ടോഗ്രാഫിക് എക്സ്പെർട്ട്സ് ഗ്രൂപ്പ്.
* വിഡിഎക്സ് - വിസിയോയുടെ മൈക്രോസോഫ്റ്റ് എക്സ്എംഎൽ ചിത്രം.

## ഇതും കൂടി കാണുക
* ഇങ്ക്സ്കേപ്പ്
## അവലംബം

## പുറംകണ്ണികൾ

* ഡയ പദ്ധതി താൾ
* വിൻഡോസിനായുള്ള ഡയ

വർഗ്ഗം:സ്വതന്ത്ര ഗ്രാഫിക്സ് സോഫ്റ്റ്‌വെയറുകൾ
ലോഹസംസ്കരണശാസ്ത്രം

ലോഹമൂലകങ്ങളുടെ രാസ ഭൗതിക സ്വഭാവങ്ങൾ അവയുടെ ലോഹാന്തരസംയുക്തങ്ങൾ എന്നിവയെപ്പറ്റി  പഠിക്കുന്ന ശാസ്ത്രമേഖലയെയാണ് **ലോഹസംസ്കരണശാസ്ത്രം (Metallurgy)** എന്ന് വിളിക്കുന്നത്. ഇത് സാങ്കേതികവിദ്യയുടെ  ഭാഗമായ പഠനശാഖ ആണ്. ലോഹവസ്തുനിർമ്മാണമെന്ന കല ഇതിൽ പെടുന്നില്ല.  
## ചരിത്രം

മനുഷ്യർ ബി.സി. അഞ്ചാം സഹസ്രാബ്ദത്തിലോ  ബി.സി. ആറാം സഹസ്രാബ്ദത്തിലോ ലോഹസംസ്കരണം തുടങ്ങിയിരിക്കാമെന്നതിന്റെ തെളിവുകൾ സെർബിയയിലെ മാജ്ദാപെക്, യാർമവോക് ,പ്ലോസിനിക് എന്നീ മൂന്ന് സ്ഥലങ്ങളിലെ പുരാവസ്തുഗവേഷണങ്ങൾ കണ്ടെത്തിയിട്ടുണ്ട്. 
സെർബിയയിലെ  ബെലോവ്ഡെ എന്ന സ്ഥലത്തുനിന്നും 5000 ബിസിക്കും 5500 ബിസിക്കും ഇടയിൽ ചെമ്പിന്റെ സംസ്കരണം നടത്തിയതിന്റെ തെളിവായി വിൻകാ സംസ്കാരത്തിന്റെ കാലത്തെ ചെമ്പ് മഴു ലഭിച്ചിട്ടുണ്ട്.  

ബി.സി. മൂന്നാം സഹസ്രാബ്ദത്തിൽ ലോഹസംസ്കരണം നടന്നിരുന്നുവെന്നതിന്റെ തെളിവുകൾ പോർച്ചുഗലിലെ പൽമെല, സ്പെയിനിലെ ലോസ് മില്ലയേർസ്, സ്റ്റോൺഹെഞ്ച് (United Kingdom) എന്നിവിടങ്ങളിൽനിന്നും ലഭ്യമായിട്ടുണ്ട്. 

വെള്ളി, ചെമ്പ്, ടിൻ എന്നിവ പ്രകൃത്യാ ലഭ്യമായതിനാൽ ആദ്യകാല സംസ്കാരങ്ങളിൽ ഇവ ഉപയോഗിച്ചിരുന്നു. 
ബി.സി. മൂന്നാം സഹസ്രാബ്ദത്തിലെ ഈജിപ്ഷ്യൻ ആയുധങ്ങൾ ഉല്ക്കാപിണ്ഡങ്ങളിൽനിന്നും ലഭിച്ചിരുന്ന ഇരുമ്പിനാൽ നിർമ്മിക്കപ്പെട്ടതായിരുന്നു. 

പാറകൾ ചൂടാക്കി ലഭിക്കുന്ന ചെമ്പ്, വെളുത്തീയം എന്നിവ ചേർത്ത് ലോഹസങ്കരമായ വെങ്കലം നിർമ്മിക്കാൻ ബി. സി 3500ഓടെ വെങ്കലയുഗത്തിലാണ് തുടങ്ങിയത്.

ഇരുമ്പ് അതിന്റെ അയിരിൽനിന്നും വേർതിരിക്കുന്നത് കൂടുതൽ വിഷമകരമായിരുന്നു, ബി. സി. 1200-നടുപ്പിച്ച് ഹിടൈറ്റിസ് ഈ പ്രക്രിയ കണ്ടുപിടിച്ചതോടേ അയോയുഗത്തിന് തുടക്കം കുറിക്കപ്പെട്ടു. ഫിലിസ്റ്റൈ‌ൻകാരുടെ വിജയങ്ങളുടെ പിറകിലെ പ്രധാന ഘടകങ്ങളിലൊന്ന് ഇരുമ്പ് വേർതിരിക്കാനുള്ള കഴിവായിരുന്നു .

## ലോഹം വേർതിരിക്കൽ

## ലോഹക്കൂട്ടുകൾ

## നിർമ്മാണം

### ലോഹസംസ്കരണ രീതികൾ

### ചൂടാക്കി പരുവപ്പെടുത്തൽ

### പൂശൽ

### തെർമൽ സ്പ്രേയിംഗ്

## സൂക്ഷ്മഘടന

## ഇവയും കാണുക

## അവലംബം

വർഗ്ഗം:ലോഹസംസ്കരണശാസ്ത്രം
വർഗ്ഗം:ലോഹങ്ങൾ
സ്ഫോടകവസ്തുക്കൾ

ധാരാളം സ്ഥിതികോർജ്ജം (potential energy) ഉ‌ൾക്കൊള്ളുന്നതും ഈ ഊർജ്ജത്തിന്റെ പെട്ടെന്നുള്ള അഴിച്ചുവിടലിലൂടെ സ്ഫോടനമുണ്ടാക്കാൻ ശേഷിയുള്ളതുമായ വസ്തുവിനെയാണ് **സ്ഫോടകവസ്തു** എന്നുപറയുന്നത്. സാധാരണഗതിയിൽ സ്ഫോടനത്തോടൊപ്പം പ്രകാശം, താപം, ശബ്ദം, മർദ്ദം എന്നിവയുമുണ്ടാവും. 

## ചരിത്രം

വെടിമരുന്ന് (gunpowder) കണ്ടുപിടിച്ചതാണ് സ്ഫോടകവസ്തുക്കളുടെ ചരിത്രത്തിലെ പ്രധാന നാഴികക്കല്ല്. ആൽഫ്രഡ്നോബൽ ൻ്റെ കണ്ടുപിടിത്തങ്ങളും ഇതിൽ പ്രധാനമാണ്.

## ഉപയോഗങ്ങൾ

* **ഖനനം:** കുന്നുകൾ ഇടിച്ചുനിരത്താനും, പാറകൾ പൊട്ടിക്കാനും.
* **നിർമ്മാണം:** കെട്ടിടങ്ങൾ പൊളിച്ചുമാറ്റുന്നതിനും, റോഡുകൾ നിർമ്മിക്കുന്നതിനും.
* **സൈനികം:** ബോംബുകൾ, ഷെല്ലുകൾ, റോക്കറ്റുകൾ എന്നിവയിൽ.

### സൈനികം

### സൈനികേതരം

### സുരക്ഷ

## തരങ്ങൾ
### രസതന്ത്രപരമായി

#### ഡീകമ്പോസിഷൻ

#### ഡീഫ്ലാഗ്രേഷൻ

#### ഡെറ്റൊണേഷൻ

### അസാധാരണമായവ

## സ്ഫോടകവസ്തുക്കളുടെ ഗുണങ്ങൾ

### ലഭ്യതയും വിലയും

### പ്രതികരണം

### പൊട്ടാനുള്ള തുടക്കത്തിനോടുള്ള പ്രതികരണം

### സ്ഫോടനവേഗം

### മാറ്റം വരാതിരിക്കൽ

### ശക്തി, പെർഫോമൻസ്, ബലം

### ബ്രിസൻസ്

### സാന്ദ്രത

### ബാഷ്പീകരണം

### ജലാംശം വലിച്ചെടുക്കാനുള്ള വാസനയും ജലപ്രതിരോധവും

### വിഷാംശം

### സ്ഫോടനപരമ്പര

### സ്ഫോടനഫലയായി ഉണ്ടാകുന്ന ഉൽപ്പന്നങ്ങളുടെ വ്യാപ്തി

### ഓക്സിജൻ തുലനം (OB% or ''Ω'')

### രാസഘടന

#### രസതന്ത്രപരമായി ശുദ്ധമായ തന്മാത്രകൾ

#### ഓക്സിഡൈസറും ഇന്ധനവും തമ്മിലുള്ള മിശ്രണം

## വർഗ്ഗീകരണം
### സ്ഫോടനസാദ്ധ്യത വച്ച്
#### പ്രാഥമിക സ്ഫോടകവസ്തു

#### ദ്വിതീയസ്ഫോടകവസ്തു

#### തൃതീയ സ്ഫോടകവസ്തു

### സ്ഫോടനത്തിന്റെ വേഗം കൊണ്ട്
#### താഴ്ന്ന സ്ഫോടകശേഷിയുള്ളവ

#### ഉഗ്രസ്ഫോടകശേഷിയുള്ളവ

### ഉള്ളടക്കം കൊണ്ട്
#### പ്രൈമിംഗ് ഉള്ളടക്കം

### രൂപം വച്ച്

### ചരക്കുനീക്കത്തിനിടെ ലേബലിൽ ഉണ്ടാവേണ്ട വർഗ്ഗീകരണം

#### ഐക്യരാഷ്ട്ര സംഘടന (UNO) ഹസാർഡ് വർഗ്ഗവും വിഭാഗവും

#### ക്ലാസ്സ് 1 കമ്പാറ്റിബിലിറ്റി ഗ്രൂപ്പ്

## നിയന്ത്രണം

### ഇന്ത്യ

### അമേരിക്കൻ ഐക്യനാടുകൾ

## ഇവയും കാണുക

## കുറിപ്പുകൾ

## അവലംബങ്ങൾ
* Army Research Office. *Elements of Armament Engineering (Part One)*. Washington, D.C.: U.S. Army Materiel Command, 1964.
* Commander, Naval Ordnance Systems Command. *Safety and Performance Tests for Qualification of Explosives.* NAVORD OD 44811. Washington, D.C.: GPO, 1972.
* Commander, Naval Ordnance Systems Command. *Weapons Systems Fundamentals.* NAVORD OP 3000, vol. 2, 1st rev. Washington, D.C.: GPO, 1971.
* Departments of the Army and Air Force. *Military Explosives.* Washington, D.C.: 1967.
* USDOT Hazardous Materials Transportation Placards
* Swiss Agency for the Environment, Forests, and Landscap. Occurrence and relevance of organic pollutants in compost, digestate and organic residues. *Research for Agriculture and Nature*. 8 November 2004. p 52, 91, 182.

## പുറത്തേയ്ക്കു‌ള്ള കണ്ണികൾ
* ബ്ലാസ്റ്റ് വേവ് സ്ലോ മോഷനി‌ൽ കാണിക്കുന്ന യൂട്യൂബ് വീഡിയോ
* ബ്ലാസ്റ്റർ എക്സ്ചേഞ്ച് 
* സ്ഫോടകവസ്തുക്കളെക്കുറിച്ചുള്ള വിവരങ്ങളും ഗൈഡുകളും 
* സ്ഫോടകവസ്തുക്കളിൽ നൈട്രജൻ സാന്ദ്രത കൂടുതലാകുന്നത് എന്തുകൊണ്ട്?
* ആയുധങ്ങളും സ്ഫോടകവസ്തുക്കളും സംബന്ധിച്ച ഫോറം 
* സൈനിക സ്ഫോടകവസ്തുക്കൾ 
* യുഎൻ ഹസാർഡ് ക്ലാസ്സിഫിക്കേഷൻ കോഡ് GlobalSecurity.org
* സ്ഫോടകവസ്തുക്കൾ GlobalSecurity.org
* ക്ലാസ്സ് 1 ഹസ്മാറ്റ് പ്ലക്കാർഡുകൾ
* ജേണൽ ഓഫ് എനർജെറ്റിക് മെറ്റീരിയൽസ്
* സ്ഫോടകവസ്തുക്കളെപ്പറ്റിയുള്ള വിവരം
ഗുരുഗീത

സ്കന്ദ പുരാണത്തിലുള്ള ഉമാമഹേശ്വര സംവാദത്തിൽ നിന്നും ആവശ്യാനുസരണം സംസ്കരിച്ചതാണു **ഗുരുഗീത**. ഒരിക്കൽ നൈമിശാരണ്യത്തിൽവച്ഛ്, ഗുരു തത്ത്വമറിയാനായി ആഗ്രഹിച്ചിരുന്ന കുറേമുനിമാരൊട് സൂത മഹർഷി ഉമാ മഹേശ്വരസംവാദം വിവരിച്ചുകൊടുക്കുന്ന രീതിയിലാണു ഗുരു ഗീത സൃഷ്ടിക്കപ്പെട്ടിരിക്കുന്നത്.

2010-ൽ ജൂലിയ റോബർട്ട്സ് അഭിനയിച്ച ഈറ്റ്, പ്രേ, ലവ് എന്ന സിനിമയുടെ ഭാഗമായിരുന്നു ഈ മൂലവാക്യം.
## അവലംബം


## പുറംകണ്ണികൾ

*Shri Guru Gita in English, Hindi, and MP3
വർഗ്ഗം:ഹൈന്ദവഗ്രന്ഥങ്ങൾ
വർഗ്ഗം:പുരാണങ്ങൾ
കിലുങ്ങിമരം

ഇന്ത്യയുടെ തെക്കും പടിഞ്ഞാറും കാണുന്ന ഒരു ചെറുവൃക്ഷമാണ് **മലങ്കള്ളി** അഥവാ **കിലുങ്ങിമരം**. . കേരളത്തിന്റെ ഇലകൊഴിയും വനങ്ങളിൽ വിരളമായി കണ്ടുവരുന്നു. 15 മീറ്റർ വരെ ഉയരം വയ്ക്കും. തിരശ്ചീനമായ വണ്ണമുള്ള ശാഖകൾ. വെള്ളക്കടമ്പുമായി നല്ല സാമ്യമുണ്ട്.

## മറ്റു ഭാഷകളിലെ പേരുകൾ
Kadwa Sirid • Kannada: gandale, bogimara, hire mara, gandele • Marathi: kadwa-sirid, kurvi, sirid • Tamil: yellamalakkai, ilaimergay, yellamalla 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*
## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ദേശീയപാത 1 (ഇന്ത്യ)

**ദേശീയ പാത 1** എന്ന ദേശീയ പാത ഇന്ത്യയുടെ തലസ്ഥാനമായ ന്യൂ ഡെൽഹിയെ  പഞ്ചാബിലുള്ള, ഇന്ത്യ-പാക് അതിർത്തിയിലെ, അട്ടാരി എന്ന നഗരവുമായി ബന്ധിപ്പിക്കുന്നു.  ഷേർ ഷാ സൂരിയുടെ കാലത്ത് ബംഗാളിനെ ലാഹോറുമായി ബന്ധിപ്പിച്ചിരുന്ന ഗ്രാന്റ് ട്രങ്ക് റോഡിന്റെ ഭാഗമായിരുന്നു.

## അവലംബം

## പുറത്തേക്കുള്ള കണ്ണികൾ
* Old NH 1 on OpenStreetMap

 വർഗ്ഗം:ഇന്ത്യയിലെ ദേശീയപാതകൾ
മണൽ ഘടികാരം

പണ്ടുകാലത്ത് സമയമളക്കുന്നതിന് ഉപയോഗിച്ചിരുന്ന  ഉപകരണമാണ് **മണൽ ഘടികാരം** ഇംഗ്ലീഷിൽ ഇതിനെ **hourglass**, **sandglass**, **sand timer**, **sand clock**, **egg timer** എന്നെല്ലാം   വിളിക്കുന്നു. ലംബമായി ഘടിപ്പിച്ച രണ്ട് ഗ്ലാസ് ബൾബുകൾ ചേർന്നതാണ് ഇതിന്റെ പ്രധാന ഘടന.ഗ്ലാസ് ബൾബുകൾക്കിടയിലെ സുഷിരത്തിലൂടെ മുകളിലെ ബൾബിൽ നിന്ന് താഴെയുള്ള ബൾബിൽ മണൽ വീണു നിറയാനെടുക്കുന്ന സമയം അവലംബിച്ചിട്ടുള്ളതാണു മണൽ ഘടികാരത്തിന്റെ ഉപയോഗരീതി.മണലിന്റെ അളവ്,ഇനം,ഗ്ലാസിന്റെ വലിപ്പം,സുഷിരത്തിന്റെ വ്യാസം എന്നീ ഘടകങ്ങൾ  അളന്നുകിട്ടുന്ന സമയത്തെ സ്വാധീനിക്കുന്നു.

## ചരിത്രം

മണൽ ഘടികാരത്തിന്റെ ഉദ്ഭവത്തെപറ്റി അവ്യക്തതകൾ നിലനിൽക്കുന്നുണ്ട്. ക്രി.വ എട്ടാം നൂറ്റാണ്ടിൽ Luitprand എന്ന സന്യാസിയാണ് മണൽ ഘടികാരം യൂറോപ്പിൽ അവതരിപ്പിച്ച്ത് എന്ന് കരുതുന്നു.  

## രൂപകല്പന

## നിർമ്മാണ വസ്തുക്കൾ

## പ്രയോജനങ്ങൾ

### മണൽ ഘടികാരം: ആധുനിക ലോകത്തിൽ

## മണൽ ഘടികാരം :പ്രതീകാത്മകമായ്

## ഇതും കാണുക
* സൂര്യഘടികാരം

## അവലംബം


## കൂടുതൽ വായനയ്ക്ക്

**പുസ്തകങ്ങൾ**
* 
* 
* 
* 

**Periodicals**
* 
* 

വർഗ്ഗം:ഘടികാരങ്ങൾ
വർഗ്ഗം:Horology
വർഗ്ഗം:Glass applications
വർഗ്ഗം:Obsolete technologies
ഐഫോൺ 5

ആപ്പിൾ പുറത്തിറക്കിയ ടച്ച് സ്ക്രീൻ അധിഷ്ഠിത സ്മാർട്ട്ഫോണാണ് **ഐഫോൺ 5**. സാൻ ഫ്രാൻസിസ്കോയിലെ യെർബ ബ്യുവേന സാംസ്കാരിക കേന്ദ്രത്തിൽവെച്ച് നടന്ന ആപ്പിൾ പ്രസ്‌ ഈവന്റിൽ ആപ്പിൾ മാർക്കറ്റിംഗ് വിഭാഗം സീനിയർ വൈസ് പ്രസിഡൻറ് ഫിൽ ശില്ലെർ ആണ് ഐഫോൺ ശ്രേണിയിലെ ഏറ്റവും പുതിയ ഈ സ്മാർട്ട്ഫോൺ പുറത്തിറക്കിയത്.

## ഭാഗങ്ങൾ
#### 4 ഇഞ്ച്‌ റെറ്റിന ഡിസ്പ്ലേ
ഐഫോൺ 5-നു മുൻപുള്ള വേർഷനുകളെക്കാൾ വലിപ്പം കൂടിയ സ്ക്രീൻ ആണുള്ളത്, 4 ഇഞ്ച്‌ ഡിസ്പ്ലേ. അതായത് 1,136 x 640 അല്ലെങ്കിൽ ഓരോ ഇഞ്ചിലും 326 പിക്സൽ വീതം ആണ് സൈസ്. ആപ്പിൾ മുൻപേ തന്നെ വ്യക്തമാക്കിയ പോലെ റെറ്റിന ഡിസ്പ്ലേ

### 4ജി എൽ.ടി.ഇ. നെറ്റ്‌വർക്ക്
ഐഫോൺ 5 വേഗമേറിയ 4ജി എൽ.ടി.ഇ. നെറ്റ്‌വർക്കിനെ പിന്തുണയ്ക്കുമെന്ന് റിപ്പോർട്ട്. മാത്രമല്ല, യു.എസ്., യൂറോപ്പ്, ഏഷ്യ തുടങ്ങി ലോകത്തെവിടെയുമുള്ള നെറ്റ്‌വർക്കുകളിൽ പ്രവർത്തിക്കുന്നതാകും പുതിയ ഐഫോൺ . ഐഫോണിനില്ലെന്ന് സാംസങ് അവകാശപ്പെട്ടിരുന്ന 4ജി പിന്തുണ ഐഫോൺ 5 ൽ വരുന്നതോടെ, ആപ്പിളിന് സ്മാർട്ട്‌ഫോൺ മേഖലയിലെ പിടി ഒന്നുകൂടി മുറുക്കാനാകും.

അടുത്ത തലമുറ വയർലെസ്സ് ബ്രോഡ്ബാൻഡ് സങ്കേതമാണ് എൽ.ടി.ഇ (LTE). ഉള്ളടക്കഘടകങ്ങളും വീഡിയോ സ്ട്രീമിങും വെബ് ബ്രൌസിങ്ങുമെല്ലാം ഉന്നതവേഗത്തിൽ സാധ്യമാക്കുന്ന സാങ്കേതികവിദ്യയാണിത്.

അമേരിക്കയിൽ ടി-മൊബൈൽ, എടി ആൻഡ് ടി, വെറൈസൺ തുടങ്ങിയവയൊക്കെ യു.എസിൽ അതിവേഗ വയർലെസ്സ് ബ്രോഡ്ബാൻഡ് സേവനം നൽകുന്ന മൊബൈൽ കമ്പനികളാണ്.

ഇത്തരം മൊബൈൽ സേവനദാതാക്കൾ ഉപഭോക്താക്കളെ 4ജി നെറ്റ്‌വർക്ക് ഉപയോഗിക്കാൻ പ്രോത്സാഹിപ്പിക്കാറുണ്ട്. കാരണം, അതിവേഗ വയർലെസ്സ് കണക്ഷൻ വഴി ഡേറ്റാകൈമാറ്റം ഏറും, വരുമാനവും വർധിക്കും.

### പ്രോസസ്സർ : A6 ചിപ്സെറ്റ്‌
പുതിയ A6 പ്രോസ്സസർ ആണ് ഐഫോൺ 5 ൽ ഉപയോഗിച്ചിരിക്കുന്നത്. ഇത് പഴയ ഐഫോൺ 4s ൽ ഉപയോഗിച്ച A5 നേക്കാൾ രണ്ടു മടങ്ങ്‌ വേഗത കൂടിയതാണ്.

### ബാറ്ററി ലൈഫ്
ഐഫോൺ ബാറ്ററി ലൈഫിനെ കുറിച്ച് അത്ര നല്ല വാർത്തയൊന്നും അല്ല പുറത്തു വരാറ്. എന്നാൽ പഴയ വേർഷനുകളിൽ നിന്നും വ്യത്യസ്തമായി കൂടുതൽ നല്ല ബാറ്ററി ലൈഫ് ആണ് ഐഫോൺ 5 വാഗ്ദാനം ചെയ്യുന്നത്. 3G ഉപയോഗത്തിൽ 8 മണിക്കൂർ ആണ് അവർ വാഗ്ദാനം ചെയ്യുന്ന ബാറ്ററി ലൈഫ്.

### ക്യാമറ
ഐഫോണിന്റെ മറ്റു വെർഷനുകളെ അപേക്ഷിച്ചു കൂടുതൽ നല്ല ക്യാമറയാണ് ഐഫോൺ 5ൽ . 8 മെഗാപിക്സൽ ക്യാമറയാണ് ഉള്ളത്. എന്നാൽ പഴയതിനെ അപേക്ഷിച്ചു 25% വലിപ്പം കുറവാണു പുതിയ ക്യാമറക്ക്.

### ഡോക് കണക്ടർ
പഴയതിനെ അപേക്ഷിച്ചു ചെറിയ ഡോക് കണക്ടർ വാഗ്ദാനം ചെയ്യുന്നു ഐഫോൺ 5. 19 പിൻ ഡോക് കണക്ടർ ആണ് പുതിയ ഫോണിൽ ഉള്ളത്.

## അവലംബം


## പുറത്തേയ്ക്കുള്ള കണ്ണികൾ

*

വർഗ്ഗം:ടച്ച്സ്ക്രീൻ മൊബൈൽ ഫോണുകൾ
വർഗ്ഗം:ആപ്പിൾ ഹാർഡ്‌വെയർ